CELEX: 32011R0677
Language: hu
Date: 2011-07-07 00:00:00
Title: A Bizottság 677/2011/EU rendelete ( 2011. július 7. ) a légiforgalmi szolgáltatási (ATM) hálózati funkciók végrehajtására vonatkozó részletes szabályok megállapításáról és a 691/2010/EU rendelet módosításáról  EGT-vonatkozású szöveg

15.7.2011   
            
            
               HU
            
            
               Az Európai Unió Hivatalos Lapja
            
            
               L 185/1
            
         A BIZOTTSÁG 677/2011/EU RENDELETE
   (2011. július 7.)
   a légiforgalmi szolgáltatási (ATM) hálózati funkciók végrehajtására vonatkozó részletes szabályok megállapításáról és a 691/2010/EU rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egységes európai égbolt létrehozására vonatkozó keret megállapításáról szóló, 2004. március 10-i 549/2004/EK európai parlamenti és tanácsi rendeletre (keretrendelet) (1) és különösen annak 11. cikkére,
   tekintettel a légtérnek az egységes európai égbolt keretében történő szervezéséről és használatáról szóló, 2004. március 10-i 551/2004/EK európai parlamenti és tanácsi rendeletre (légtérrendelet) (2) és különösen annak 6. cikkére,
   mivel:
   
               (1)
            
            
               Az 551/2004/EK rendelet célkitűzése az, hogy a közös közlekedéspolitikával összefüggésben támogassa az egyre egységesebben üzemelő légtér koncepcióját és olyan közös kialakítási, tervezési és igazgatási eljárásokat hozzon létre, amelyek biztosítják a légiforgalmi szolgáltatás hatékony és biztonságos működését. A hálózati funkciók célja a nemzeti szinten és a funkcionális légtérblokkok szintjén tett kezdeményezések támogatása.
            
         
               (2)
            
            
               A hálózati funkciónak olyan „általános érdekű szolgáltatásnak” kell lennie, amely az európai légiforgalmi hálózat működését szolgálja, és amely hozzájárul a légi közlekedési rendszer fenntartható fejlődéséhez a – szűkös erőforrások optimális felhasználását szavatolókat is magában foglaló – tevékenységek megfelelő szintű teljesítményének, összeegyeztethetőségének és koordinációjának biztosításával.
            
         
               (3)
            
            
               Az európai útvonalhálózat kialakítása és a szűkös erőforrások koordinációja az 551/2004/EK rendelet szerint nem sértheti a tagállamok légterük felett gyakorolt szuverenitását és a tagállamoknak a közrenddel, közbiztonsággal és védelmi kérdésekkel kapcsolatos, az 549/2004/EK rendeletben említett követelményeit.
            
         
               (4)
            
            
               Az Európai Közösség rádióspektrum-politikájának keretszabályozásáról szóló, 2002. március 7-i 676/2002/EK európai parlamenti és tanácsi határozat (rádióspektrum-határozat) (3) e terület vonatkozásában ágazatpolitikai és jogi keretrendszert hoz létre.
            
         
               (5)
            
            
               Az 551/2004/EK rendeletben előírt hálózati funkciók végrehajtásához szükséges feladatok teljesítésére pártatlan illetékes szervet (hálózatkezelő) kell létrehozni.
            
         
               (6)
            
            
               Az európai útvonalhálózatot úgy kell kialakítani, hogy az útvonalakat a repülés valamennyi fázisában a „kaputól kapuig” elv szerint optimalizálja, különös tekintettel a repülési hatékonyságra és a környezetvédelmi szempontokra.
            
         
               (7)
            
            
               A Nemzetközi Polgári Repülési Szervezet (ICAO) és az Eurocontrol által az útvonaltervezés, a frekvenciagazdálkodás és a másodlagos légtérellenőrző radarral (SSR) kapcsolatos válaszjeladókód-kezelés terén megtett munka elismerésre méltó, és erre kell alapozni a hálózat uniós szintű fejlesztésének és működtetésének optimalizálását.
            
         
               (8)
            
            
               A tagállamoknak az ICAO felé az útvonaltervezés, a frekvenciagazdálkodás és az SSR válaszjeladókód-kezelés terén fennálló kötelezettségeit tiszteletben kell tartani, és a hálózat tekintetében hatékonyabban kell végrehajtani a hálózatkezelő koordinációja révén és támogatásával.
            
         
               (9)
            
            
               A rádióspektrum felosztása a Nemzetközi Távközlési Unió (ITU) keretében zajlik. A tagállamok felelőssége a polgári repülési követelmények jelzése és ezt követően az előirányzott erőforrások optimális módon történő kihasználása az általános légi forgalom céljára.
            
         
               (10)
            
            
               Az ICAO útmutató anyagot dolgozott ki az SSR válaszjeladókód- és a rádiófrekvencia-funkciók vonatkozásában, valamint az Eucontrol közreműködésével európai régiójában működteti az általános légi forgalmi célú frekvenciakijelölések nyilvántartási rendszerét.
            
         
               (11)
            
            
               Az 551/2004/EK rendelet a légiforgalmi frekvenciák kezelési hatékonyságának javítása érdekében megköveteli a folyamatok és eljárások koordinálását és harmonizálását célzó részletes végrehajtási szabályok elfogadását, valamint a hálózat kialakításának és működtetésének támogatása érdekében a frekvenciákkal kapcsolatos igények korai azonosításának és kielégítésének összehangolását végző központi funkció létrehozását.
            
         
               (12)
            
            
               Mivel a légiforgalomáramlás-szervezés (ATFM) a hálózati funkciók szerves része, ezért megfelelően hivatkozni kell a légiforgalomáramlás-szervezésre vonatkozó közös szabályok megállapításáról szóló, 2010. március 25-i 255/2010/EU bizottsági rendeletre (4).
            
         
               (13)
            
            
               Mivel a hálózatkezelés hatékonyságához a hálózati funkciók haladéktalan életbelépése szükséges, ezért a tagállamok már megbízták az Eurocontrolt a légiforgalomáramlás-szervezés végrehajtásával.
            
         
               (14)
            
            
               Előnyös egyetlen testületet megbízni a különféle hálózati funkciók koordinálásával a teljesítmény-célkitűzésekkel összhangban álló, hálózati szintű, következetes rövid és hosszú távú optimalizálási megoldások kidolgozása érdekében. Mindazonáltal, a hálózati funkciókat a hálózatkezelő és a tagállami, valamint a funkcionális légtérblokk szint látja el, az e rendelet által előírt felelősségi rend szerint.
            
         
               (15)
            
            
               A hálózatkezelőnek tisztában kell lennie a tagállam vagy a funkcionális légtérblokkok légiforgalmi szolgáltatási terveinek, tevékenységeinek és teljesítményének aspektusaival, különösen, ha várható vagy valószínűsíthető, hogy ez lényegi hatással lesz a hálózat teljesítményére.
            
         
               (16)
            
            
               Az Eyjafjallajökull vulkán 2010. áprilisi kitöréséhez kapcsolódó események rávilágítottak egy olyan központi szerv létrehozásának szükségességére, amely vezető szerepet tölt be a helyi, regionális és hálózati szintű enyhítő intézkedések irányításának koordinálásában annak biztosítása érdekében, hogy a légi közlekedést érintő jövőbeli válsághelyzetekre időben érkezzen válaszlépés.
            
         
               (17)
            
            
               A hálózati funkciókat és a funkcionális légtérblokkok szintjén szervezett műveleteket össze kell hangolni.
            
         
               (18)
            
            
               Hatékony konzultációkat kell folytatni az érdekeltekkel nemzeti szinten, a funkcionális légtérblokk szintjén, valamint hálózati szinten.
            
         
               (19)
            
            
               Mivel a hálózatok ki- és belépési pontjaiként a repülőterek alapvetően járulnak hozzá az átfogó hálózati teljesítményhez, ezért a hálózati funkciók a repülőtéri kapacitások uniós megfigyelőközpontja révén kapcsolatot tartanak a repülőtér-üzemeltetőkkel, akik a földi kapacitás optimalizálását szem előtt tartva földi koordinátorként tevékenykednek, javítva az átfogó hálózati kapacitást.
            
         
               (20)
            
            
               A hálózati funkciók végrehajtása nem sértheti a Közösség repülőterein alkalmazandó résidőkiosztás egységes szabályairól szóló, 1993. január 18-i 95/93/EGK tanácsi rendeletet (5).
            
         
               (21)
            
            
               A katonai művelet hatékonyságát megfelelően szem előtt tartva, a kitűzött célok elérése érdekében rendkívül fontos a polgári–katonai együttműködés és koordináció. Noha a műveleti légiforgalmi rendszer keretében végrehajtott katonai műveletek és kiképzés tartalmára, hatókörére, illetve végrehajtására vonatkozó határozatok nem tartoznak az Európai Unió hatáskörébe, a biztonság és a kölcsönös hatékonyság érdekében fontos lefedni az említett és az e rendeletben tárgyalt műveletek kapcsolódási pontjait.
            
         
               (22)
            
            
               A hálózati funkciók nem sérthetik az 549/2004/EK rendelet 13. cikkének az alapvető légiközlekedés-védelmi, illetve védelmi politikai érdekek megóvására irányuló rendelkezéseit, valamint az 551/2004/EK rendelet 7. cikkében előírt rugalmas légtérfelhasználás alkalmazását.
            
         
               (23)
            
            
               A hálózati funkciókat költséghatékony módon kell ellátni, különösen el kell kerülni a párhuzamos erőfeszítéseket, így téve lehetővé a tagállamban a funkciók e rendelet keretében történő ellátását a hálózatkezelő kinevezése előtti állapothoz képest csökkentett, de legalábbis nem növelt pénzügyi és emberi erőforrásbeli követelmények között.
            
         
               (24)
            
            
               A Bizottságnak gondoskodnia kell a hálózatkezelő megfelelő felügyeletéről.
            
         
               (25)
            
            
               A hálózati funkciók biztonsági követelményeinek az Európai Repülésbiztonsági Ügynökség (az Ügynökség) léginavigációs szolgáltatás nyújtására vonatkozó követelményeivel összevethető szintűeknek kell lenniük. Rendelkezni kell a szóban forgó követelményekről, valamint a biztonsági felügyeletre vonatkozó követelményekről.
            
         
               (26)
            
            
               A harmadik országok figyelembevétele, illetve részvétele a hálózati funkciók létrehozásában és végrehajtásában hozzájárul az egységes európai égbolt páneurópai dimenziójához.
            
         
               (27)
            
            
               A hálózati funkciók kiterjeszthetők az 551/2004/EK rendelet 6. cikkével összhangban.
            
         
               (28)
            
            
               A hálózati funkciók végrehajtása meghatározott teljesítménycélok szerint történik, amelyek megkívánják a léginavigációs szolgálatok és a hálózati funkciók teljesítményrendszerének megállapításáról, valamint a léginavigációs szolgálatok ellátására vonatkozó közös követelmények megállapításáról szóló 2096/2005/EK rendelet módosításáról szóló, 2010. július 29-i 691/2010/EU bizottsági rendelet (6) módosítását. A teljesítményrendszer végrehajtása során szerzett gyakorlati tapasztalatok alapján ezeket a különleges teljesítménycélokat tovább lehet fejleszteni.
            
         
               (29)
            
            
               A 691/2010/EU rendeletet ezért ennek megfelelően módosítani kell.
            
         
               (30)
            
            
               Az ebben a rendeletben foglalt intézkedések összhangban vannak az egységes égbolttal foglalkozó bizottság véleményével,
            
         ELFOGADTA EZT A RENDELETET:
   I.   FEJEZET
   
      ÁLTALÁNOS RENDELKEZÉSEK
   
   1. cikk
   A rendelet tárgya és alkalmazási köre
   (1)   Ez a rendelet az 551/2004/EK rendelet 6. cikkének megfelelően megállapítja a légiforgalmi szolgáltatás (ATM) hálózati funkcióinak végrehajtására vonatkozó részletes szabályokat, az egységes európai égbolt légtér optimális kihasználásának lehetővé tétele, és annak biztosítása érdekében, hogy a légtérfelhasználók a kívánt útvonalakon repülhessenek, miközben a légtérhez és a léginavigációs szolgálatokhoz való hozzáférés a lehető legnagyobb mértékben biztosított.
   (2)   A hálózatkezelés vonatkozásában ezt a rendeletet különösen a tagállamokra, az Európai Repülésbiztonsági Ügynökségre (az Ügynökség), a légtérfelhasználókra, a léginavigációs szolgáltatókra, a repülőtér-üzemeltetőkre, a repülőtéri résidő-koordinátorokra és a működtető szervezetekre kell alkalmazni nemzeti szinten vagy a funkcionális légtérblokk szintjén.
   (3)   Az 551/2004/EK rendelet 1. cikkének (3) bekezdésével összhangban és az állami légi járműveknek a nemzetközi polgári repülésről szóló Chicagói Egyezmény 3. cikke szerinti üzemeltetésének sérelme nélkül, a tagállamok ezt a rendeletet az illetékességi körükbe tartozó, az ICAO EUR és AFI körzetein belüli légtérre alkalmazzák.
   (4)   Az 549/2004/EK rendelet 13. cikkének megfelelően ez a rendelet nem gátol meg egy tagállamot abban, hogy intézkedéseket alkalmazzon olyan mértékben, amennyire az alapvető légiközlekedés-védelmi, illetve védelmi politikai érdekei megóvásához szükséges.
   2. cikk
   Fogalommeghatározások
   E rendelet alkalmazásában az 549/2004/EK rendelet 2. cikkében foglalt fogalommeghatározásokat kell alkalmazni.
   Ezeken kívül a következő fogalommeghatározásokat kell alkalmazni:
   1.   „repülőtér-üzemeltető”: a 95/93/EGK rendelet 2. cikkének j) pontjában meghatározottak szerint „egy repülőtér vezetése”;
   2.   „repülőtéri résidő-koordinátor”: a 95/93/EGK rendelet alapján a koordinált repülőtereken létesített funkció;
   3.   „légtérkialakítás”: olyan folyamat, amely magában foglalja a hálózathoz kapcsolódó teljesítménycélok eléréséhez való hozzájárulást, a légtérfelhasználók igényeinek kielégítését és a meglévő biztonsági szint biztosítását vagy növelését, valamint a légtérkapacitás és a környezeti teljesítmény növelését korszerű navigációs képességek és technikák, fejlett útvonalhálózatok és a kapcsolódó szektorokra bontás, optimalizált légtérstruktúrák és kapacitásnövelő légiforgalmi szolgáltatási eljárások kidolgozása és megvalósítása révén;
   4.   „légtérlefoglalás”: a légtér egy meghatározott részének ideiglenes lefoglalása felhasználói kategóriák általi kizárólagos vagy speciális felhasználás céljából;
   5.   „légtérkorlátozás”: a légtér meghatározott része, amelyen belül meghatározott időpontokban a légi járművek közlekedésére veszélyt jelentő tevékenységet folytatnak (veszélyes terület); vagy egy adott állam szárazföldi területe vagy felségvizei fölötti meghatározott méretű légtér, amelyben a légi járművek közlekedése meghatározott feltételek szerint korlátozva van (korlátozott terület); vagy egy adott állam szárazföldi területe vagy felségvizei fölötti meghatározott méretű légtér, amelyben a légi járművek közlekedése tilos (tiltott terület);
   6.   „légtérszerkezet”: a légtér speciális része, amelyet a légi járművek biztonságos és optimális üzemeltetésének biztosítására jelöltek ki;
   7.   „légtérfelhasználás”: a légtér üzemeltetési szempontú felhasználási módja;
   8.   „légtérfelhasználók képviselője”: bármely jogi személy vagy szervezet, amely a léginavigációs szolgálatok egy vagy több felhasználói kategóriájának érdekeit képviseli;
   9.   „repülési frekvenciasáv”: a Nemzetközi Távközlési Unió (ITU) rádiószabályzatának frekvencia-kiosztási táblázatába bejegyzett adott frekvenciasáv, amelyben általános légiforgalmi célú frekvenciakijelöléseket hajtanak végre;
   10.   „légiforgalmi irányítási (ATC) szektor”: a légtér meghatározott része, amelyben az ezzel megbízott légi irányító/irányítók egy adott időpontban légiforgalmi irányítási felelősségi körrel rendelkezik/rendelkeznek;
   11.   „légiforgalmi szolgálati útvonal (ATS útvonal)”: a légtérszerkezet meghatározott része, amelyet a légi forgalom áramlásának kezelése céljából a légiforgalmi szolgálatok ellátásához szükséges módon alakítottak ki;
   12.   „polgári–katonai koordináció”: a légiforgalmi szolgáltatás polgári és katonai hatóságai és szereplői közötti együttműködés, amely a biztonságos, hatékony és harmonizált légtérkihasználás biztosításához szükséges;
   13.   „feltételes útvonal (CDR)”: olyan légiforgalmi szolgálati útvonal, amely repüléstervezés és felhasználás céljára csak meghatározott feltételek mellett áll rendelkezésre;
   14.   „együttműködésen alapuló döntéshozatal”: olyan folyamat, amelynek során a döntéseket a tagállamokkal, az operatív érdekelt felekkel és adott esetben egyéb szereplőkkel folytatott folyamatos együttműködés és konzultáció alapján hozzák meg;
   15.   „hálózati válság”: a léginavigációs szolgálat megkövetelt szintű ellátására való képtelenség állapota, amelynek eredményeképp a hálózat kapacitása jelentősen csökken, vagy a hálózat kapacitása és a fellépő igény között jelentős aránytalanság mutatkozik, vagy a hálózat egy vagy több részén szokatlan vagy váratlan helyzet következtében jelentős információáramlási hiba lép fel;
   16.   „európai útvonalhálózat-javítási terv”: a hálózatkezelő által az operatív érdekelt felekkel együttműködésben kidolgozott terv, amely a hálózatstratégiai terv irányadó elveinek megfelelően magában foglalja az útvonalhálózat-kialakítás tekintetében végzett rövid és középtávú operatív tevékenységeinek eredményét;
   17.   „szabad útvonalú légtér”: meghatározott légtér, amelyben a felhasználók a légtérbe való belépési és a légtérből való kilépési pontok között szabadon, a légiforgalmi szolgálati útvonalhálózatra való tekintet nélkül tervezhetik útvonalaikat;
   18.   „frekvenciakijelölés”: olyan engedély, amelyet egy tagállam ad egy rádiófrekvencia vagy rádiófrekvencia-csatorna meghatározott feltételek melletti használatára;
   19.   „hálózatot érintő hatás”: a II. mellékletben meghatározott rádiófrekvencia funkció összefüggésében kialakuló olyan helyzet, amelyben egy frekvenciakijelölés rontja, akadályozza vagy megszakítja a hálózat egy vagy több rádiófrekvencia-kijelölésének működését, vagy ellentétben áll az e rendelet alkalmazási körébe tartozó repülési frekvenciasávok optimális felhasználásával;
   20.   „több útvonal közötti választási lehetőség”: az a lehetőség, amikor a légiforgalmi szolgálati útvonalhálózaton belül egynél több útvonal áll a légtérfelhasználó rendelkezésére;
   21.   „harmadik országok”: olyan EU-n kívüli államok, amelyek az Eurocontrol tagjai vagy megállapodást kötöttek az Európai Unióval az egységes európai égbolt végrehajtásáról, illetve részt vesznek valamely funkcionális légtérblokk kialakításában;
   22.   „hálózatkezelő”: olyan szerv, amelyet az 551/2004/EK rendelet 6. cikkének értelmében hoztak létre az említett cikkben és az e rendeletben foglalt feladatok ellátására;
   23.   „hálózatműködtetési terv”: olyan terv, amelyet az operatív érdekelt felekkel együttműködve a hálózatkezelő dolgoz ki rövid és középtávú operatív tevékenységeinek megszervezésére a hálózatstratégiai terv irányadó elveinek megfelelően. A hálózatműködtetési terv európai útvonalhálózat-kialakítást érintő része magában foglalja az európai útvonalhálózat-javítási tervet;
   24.   „hálózatstratégiai terv”: olyan terv, amelyet az ATM-főtervvel összhangban, a tagállamokkal és az operatív érdekelt felekkel együttműködve a hálózatkezelő dolgoz ki a hálózatműködtetés irányadó elveinek és hosszú távú kilátásainak meghatározására;
   25.   „működtető szervezet”: olyan szervezet, amely a légi forgalmat, a távközlést, a navigációt vagy a légtérellenőrző szolgálatokat segítő mérnöki és műszaki szolgálatok ellátásáért felelős;
   26.   „működési követelmények”: olyan követelmények, amelyek a hálózatot a biztonság, a kapacitás és a hatékonyság vonatkozásában érintik;
   27.   „operatív érdekelt felek”: a polgári és katonai légtérfelhasználók, a polgári és katonai léginavigációs szolgáltatók, a repülőtér-üzemeltetők, a repülőtéri résidő-koordinátorok és a működtető szervezetek, valamint az egyes funkciók szempontjából relevánsnak ítélt bármilyen további érdekelt csoport;
   28.   „szektorkonfiguráció”: szektorok olyan kombinációja, amelynek kialakítása és optimális elhelyezkedése biztosítja a működési követelményeknek való megfelelést és a légtér rendelkezésre állását;
   29.   „légtérfelhasználó által kérelmezett útvonal”: a légijármű-üzemeltetők által kívánatosnak tartott, a légtérkialakítás szakaszában igényeiknek megfelelőnek nyilvánított útvonal.
   II.   FEJEZET
   
      A HÁLÓZATI FUNKCIÓK SZERVEZÉSE ÉS KEZELÉSE
   
   3. cikk
   Hálózatkezelő létrehozása
   (1)   Az 551/2004/EK rendelet 6. cikkében és e rendelet mellékleteiben előírt funkciók végrehajtásához szükséges feladatok teljesítése céljából egy pártatlan és illetékes szervet (hálózatkezelő) kell létrehozni.
   (2)   A hálózatkezelő hivatali ideje egybeesik a 691/2010/EU rendelet 7. cikkének (1) bekezdésében említett teljesítményrendszer referencia-időszakaival. Ez a hivatali idő elég hosszú ahhoz, hogy lehetővé tegye az e funkciók ellátása terén megvalósuló fejlődést. A hivatali idő nem lehet rövidebb, mint két referencia-időszak, és megújítható.
   (3)   A hálózatkezelő kinevezése bizottsági határozat formájában történik, az 549/2004/EK rendelet 5. cikkének (3) bekezdése szerint az egységes égbolttal foglalkozó bizottsággal folytatott konzultációt követően, és legkésőbb az e rendelet elfogadását követő három hónapon belül. A szóban forgó határozat magában foglalja a kinevezés feltételeit, beleértve a finanszírozást és a visszavonási feltételeket. A Bizottság minden egyes – a (2) bekezdésben említett – referencia-időszak végén értékeli az ezeknek a feltételeknek való megfelelést.
   (4)   A hálózatkezelő a következő feladatokat látja el:
   
               a)
            
            
               az európai útvonalhálózat kialakítása az I. mellékletben megállapítottak szerint;
            
         
               b)
            
            
               a szűkös erőforrások koordinálása, különösen:
               
                           i.
                        
                        
                           az általános légi forgalom által használt repülési frekvenciasávokon belüli rádiófrekvenciák a II. mellékletben megállapítottak szerint;
                        
                     
                           ii.
                        
                        
                           SSR válaszjeladó-kódok a III. mellékletben megállapítottak szerint.
                        
                     
         A Bizottság az 551/2004/EK rendelet 6. cikkének (3) bekezdésével vagy 6. cikke (4) bekezdésének c) pontjával összhangban további funkciókat ruházhat rá a hálózatkezelőre.
   (5)   A hálózatkezelő látja el az 551/2004/EK rendelet 6. cikkének (6) bekezdésében és a 255/2010/EU rendeletben említett légiforgalmiáramlás-szervezési funkciót is.
   4. cikk
   A hálózatkezelő feladatai
   (1)   Az egységes európai égbolt keretében megvalósuló, a 691/2010/EU rendeletben előírt európai uniós szintű teljesítménycélokhoz hozzájáruló hálózati műveletek folyamatos javítása céljából, a 3. cikkben felsorolt funkciók végrehajtásának segítésére a hálózatkezelő különösen a következő feladatokat hajtja végre:
   
               a)
            
            
               az 5. cikkben meghatározott hálózatstratégiai tervet dolgoz ki, tart fenn és hajt végre, a 691/2010/EU rendeletben előírt teljesítményrendszerrel és az ATM-főtervvel összhangban, valamint a vonatkozó ICAO léginavigációs tervekre tekintettel;
            
         
               b)
            
            
               a 6. cikkben szereplő további előírásoknak megfelelően, egy olyan hálózatműködtetési terv keretében részletezi a hálózatstratégiai tervet, amely háromtól öt évig tartó, éves, negyedéves, heti és napi időszakokat lefedve különösen az európai uniós szintű teljesítménycélokat tárgyalja;
            
         
               c)
            
            
               az I. mellékletben meghatározottak szerint kialakítja az integrált európai útvonalhálózatot;
            
         
               d)
            
            
               a rádiófrekvenciák koordinációjára vonatkozóan ellátja az 551/2004/EK rendelet 6. cikke (4) bekezdésének b) pontjában előírt és e rendelet II. mellékletében meghatározott központi funkciót;
            
         
               e)
            
            
               koordinálja SSR válaszjeladókódok kiosztási folyamatának tökéletesítését a III. mellékletben meghatározottaknak megfelelően;
            
         
               f)
            
            
               megszervezi a funkciók irányítását és működtetését, valamint teljesíti különösen az ATFM központi egységének kötelezettségeit;
            
         
               g)
            
            
               egységesített és koordinált módon közelíti meg a hálózat valamennyi tervezési és működtetési tevékenységét, beleértve általános teljesítményének ellenőrzését és javítását;
            
         
               h)
            
            
               támogatást biztosít a hálózati válságkezeléshez;
            
         
               i)
            
            
               segíti a különböző operatív érdekelt feleket az őket terhelő kötelezettségek teljesítésében, a légiforgalmi szolgáltatási és/vagy a léginavigációs szolgálati (ATM/ANS) rendszerek és eljárások telepítésében az ATM-főterv szerint;
            
         
               j)
            
            
               segítséget nyújt a polgári repülési balesetek és események vizsgálatával vagy előfordulásuk elemzésével megbízott szervezetek számára, e szervezetek felkérése alapján; a 996/2010/EU európai parlamenti és tanácsi rendelet (7) alkalmazásában;
            
         
               k)
            
            
               biztosítja a koordinációt olyan más régiókkal és harmadik országokkal, amelyek nem vesznek részt a hálózatkezelő munkájában.
            
         (2)   A hálózatkezelő elősegíti a teljesítményrendszer végrehajtását a 691/2010/EU rendeletnek megfelelően.
   (3)   A hálózatkezelő feladatai teljesítése érdekében az alábbiakat biztosítja:
   
               a)
            
            
               a hálózati szintű együttműködésen alapuló döntéshozatal támogatására szolgáló eszközök, folyamatok és következetes adatok rendelkezésre állását, működtetését és megosztását, amely magában foglalja többek között – de nem kizárólag – a repülési terv feldolgozó és adatkezelő rendszereket;
            
         
               b)
            
            
               az operatív érdekelt felek feladatainak megkönnyítését és a közöttük folyó koordinációt, valamint támogatás nyújtását ezen érdekelt feleknek az együttműködésen alapuló döntéshozatalt követő tervek és kapcsolódó hálózati intézkedések terjesztéséhez és végrehajtásához;
            
         
               c)
            
            
               saját felelősségi körében a megfelelő működési koordinációt, valamint az optimalizációt, az együttműködést és összekapcsolhatóságot;
            
         
               d)
            
            
               az ICAO hálózati funkciókhoz kapcsolódó megfelelő dokumentumok módosítására tett javaslatok koordinálását;
            
         
               e)
            
            
               a 20. cikk szerinti jelentéstételt valamennyi működési teljesítménytényezőről, beleértve a szűkös erőforrásokat;
            
         
               f)
            
            
               a más közlekedési módokkal való megfelelő kapcsolatot.
            
         (4)   A Bizottság vagy az Ügynökség felkérésére a hálózatkezelő teljesíti a különböző funkciókhoz kapcsolódó információnyújtásra, tanácsadásra, elemzésre vagy egyéb hasonló mellékfeladatokra irányuló eseti felkéréseket.
   5. cikk
   Hálózatstratégiai terv
   (1)   A hosszú távú perspektívára vonatkozó iránymutatások biztosítása érdekében a hálózatkezelő olyan hálózatstratégiai tervet dolgoz ki, tart fenn és hajt végre, amelyet összehangol a 691/2010/EU rendelet 7. cikkének (1) bekezdése szerinti referencia-időszakkal. A terv tartalmazza a következő referencia-időszakra vonatkozó teljesítménytervet és teljesítménycélokat, továbbá kitekint a jövőbeli referencia-időszakokra.
   (2)   A hálózatstratégiai tervnek ki kell térnie kell a IV. mellékletben foglalt információkra.
   (3)   A hálózatstratégiai terv célja, hogy a hálózati funkciók vonatkozásában a 691/2010/EU rendeletben kitűzött teljesítménycélok megvalósuljanak.
   (4)   A hálózatstratégiai tervet adott esetben frissíteni kell.
   6. cikk
   Hálózatműködtetési terv
   (1)   A hálózatstratégiai terv működtetési szinten történő végrehajtásához a hálózatkezelőnek részletes hálózatműködtetési tervet kell kidolgoznia.
   (2)   A hálózatműködtetési tervnek ki kell térnie az V. mellékletben meghatározott információkra.
   (3)   A hálózatműködtetési terv különösen egy háromtól öt évig tartó, éves, negyedéves, heti és napi időszakot lefedő, a 691/2010/EU rendeletben meghatározott európai uniós szintű teljesítménycélok elérése érdekében állapít meg intézkedéseket.
   (4)   A hálózatműködtetési tervnek magában kell foglalnia kell a katonai vonatkozású követelményeket, ha a tagállamok ilyeneket megadnak.
   (5)   A hálózatműködtetési tervnek tartalmaznia kell az európai útvonalhálózat-javítási tervet, illetve annak megfelelőjét a rádiófrekvenciák és az SSR válaszjeladó-kódok vonatkozásában.
   (6)   A hálózatműködtetési tervben meg kell határozni a működtetési korlátokat, a szűk keresztmetszeteket, a fejlesztési intézkedéseket és a helyreállítási és kockázatcsökkentési megoldásokat.
   (7)   A léginavigációs szolgáltatók, a funkcionális légtérblokkok és a repülőtér-üzemeltetők gondoskodnak arról, hogy működési terveiket összehangolják a hálózatműködtetési tervvel. A hálózatkezelő biztosítja a hálózatműködtetési terv koherenciáját.
   (8)   A hálózatműködtetési tervet – tekintettel a hálózati funkció igényeinek és követelményeinek valamennyi lényeges változására – rendszeres időközönként frissíteni kell.
   7. cikk
   A hálózatkezelő hatáskörei
   (1)   A tagállamok felelősségi köreinek sérelme nélkül, a hálózatkezelő – feladatainak végrehajtása során – az együttműködésen alapuló döntéshozatalból fakadó egyedi intézkedéseket hoz. Az intézkedéseket az érintett felek hajtják végre.
   (2)   Ha egy tagállami felelősségi körei nem engedik ilyen egyedi intézkedések elfogadását, a hálózatkezelő az esetet a Bizottsághoz továbbítja további megfontolásra.
   (3)   A hálózatkezelő a hálózat teljesítménye miatt szükséges egyéb kérdésekre vonatkozóan is tesz intézkedési javaslatokat.
   (4)   A hálózatkezelő – felelősségi körén belül – olyan intézkedéseket hoz, amelyek a 691/2010/EU rendelet 9. cikkében említett vonatkozó európai uniós szintű teljesítménycélok elérésére irányulnak.
   (5)   A hálózatkezelő összegyűjti, egységesíti és elemzi az I–VI. mellékletekben meghatározott összes vonatkozó adatot. Ezeket az adatokat kérésre továbbítja a Bizottságnak, az Ügynökségnek vagy a 691/2010/EU rendeletben említett teljesítmény-felülvizsgálati szervnek.
   8. cikk
   Kapcsolat az operatív érdekelt felekkel
   (1)   A hálózatkezelő a hálózat általános teljesítményének ellenőrzésével és javításával kapcsolatos feladatai ellátása érdekében – a 15. cikk előírásaival összhangban – az operatív érdekelt felekkel megfelelő munkamegállapodásokat dolgoz ki.
   (2)   Az operatív érdekelt felek biztosítják, hogy a helyi szinten vagy a funkcionális légtérblokk szintjén végrehajtott intézkedések összhangban legyenek az együttműködésen alapuló döntéshozatal révén elfogadott hálózati szintű intézkedésekkel.
   (3)   Az operatív érdekelt felek – a hálózatkezelővel az átadás tekintetében rögzített határidők, hiánytalansági, illetve pontossági követelmények betartásával – a hálózatkezelő számára biztosítják az I–VI. mellékletben felsorolt releváns adatokat.
   (4)   A 7. cikk (1) bekezdésének megfelelően a hálózatkezelő által hozott egyedi intézkedések által érintett operatív érdekelt felek az elfogadásukat követő öt munkanapon belül kérhetik az ilyen intézkedések felülvizsgálatát. A felülvizsgálati kérelem nem függeszti fel az egyedi intézkedéseket.
   (5)   A hálózatkezelő a szóban forgó intézkedést öt munkanapon, illetve hálózati válsághelyzet esetén 48 órán belül megerősíti vagy módosítja.
   9. cikk
   Kapcsolat a tagállamokkal
   (1)   A hálózatkezelő feladatainak végrehajtása során kellően figyelembe veszi a tagállamok felelősségi köreit.
   (2)   A tagállamok tájékoztatják a hálózatkezelőt, ha szuverenitásuk és felelősségi köreik nem engedik a 7. cikk (1) bekezdésének megfelelő egyedi intézkedések elfogadását.
   (3)   Ha a hálózati funkciókhoz kapcsolódó működtetési kérdések érintik valamely tagállamot, akkor az az együttműködésen alapuló döntéshozatal résztvevőjévé válik és nemzeti szinten végrehajtja a folyamat során elfogadott eredményeket.
   10. cikk
   Kapcsolat a funkcionális légtérblokkokkal
   (1)   A tagállamok biztosítják a szoros együttműködést és koordinációt a funkcionális légtérblokk és a hálózatkezelő között, mint például a stratégiai tervezés szintjén, és a napi forgalomáramlás és kapacitás taktikai kezelésében.
   (2)   A funkcionális légtérblokkok közötti működési összekapcsolhatóság elősegítése érdekében a hálózatkezelő – valamennyi funkcionális légtérblokkal szorosan együttműködve – harmonizált folyamatokat, eljárásokat és kapcsolódási pontokat hoz létre, beleértve a hálózatkezelő tevékenységeihez kapcsolódó aspektusok változásait.
   (3)   A funkcionális légtérblokkban együttműködő tagállamok biztosítják, hogy a hálózati funkciók kapcsán konszolidált álláspontokat fogalmazzanak meg.
   (4)   A funkcionális légtérblokkban együttműködő léginavigációs szolgáltatók biztosítják, hogy a hálózati funkciók működési kérdései kapcsán konszolidált álláspontokat fogalmazzanak meg.
   (5)   Funkcionális légtérblokk létrehozása előtt a tagállamok és a léginavigációs szolgáltatók együttműködnek annak érdekében, hogy a hálózatkezelő tevékenységeihez kapcsolódó tényezők vonatkozásában konszolidált álláspontokat fogalmazzanak meg.
   11. cikk
   Polgári–katonai együttműködés
   (1)   A hálózatkezelő megfelelő intézkedéseket biztosít a nemzeti katonai hatóságokkal való megfelelő koordináció lehetővé tétele és támogatása érdekében.
   (2)   A tagállamok biztosítják a megfelelő katonai részvételt a hálózati funkciókhoz kapcsolódó valamennyi tevékenységben.
   (3)   A tagállamok biztosítják, hogy a hálózatkezelő által létrehozott, valamennyi működést érintő munkamegállapodásban és konzultációs mechanizmusban megfelelő legyen a katonai léginavigációs szolgáltatók és a katonai légtérfelhasználók képviselete.
   (4)   Az európai útvonalhálózat-kialakítási funkciót a légtér egy részének a tagállamok általi kizárólagos vagy meghatározott használat céljára történő lefoglalásának vagy korlátozásának sérelme nélkül kell ellátni. A hálózatkezelő ösztönzi és koordinálja az ezeken a területeken áthaladó feltételes útvonalak rendelkezésre állását a 2150/2005/EK bizottsági rendelettel (8) összhangban.
   12. cikk
   A hálózati funkciók általános követelményei
   A hálózatkezelő biztosítja, hogy a hálózati funkciók VI. mellékletben foglalt általános követelményei teljesüljenek. Ezeket a követelményeket a kinevezési határozat elfogadásának időpontjától kell alkalmazni, és a hálózatkezelőnek az ezen időpontot követő tizenkét hónapon belül teljesítenie kell a követelményeket.
   III.   FEJEZET
   
      A HÁLÓZATI FUNKCIÓK IRÁNYÍTÁSA
   
   13. cikk
   Együttműködésen alapuló döntéshozatal
   (1)   A hálózati funkciókat együttműködésen alapuló döntéshozatal révén kezelik.
   (2)   Az együttműködésen alapuló döntéshozatal a következőkből áll:
   
               a)
            
            
               a 14. cikk szerinti konzultációs folyamat;
            
         
               b)
            
            
               részletes munkamegállapodások és működési folyamatok a 15. cikk szerint.
            
         (3)   A hálózati funkció irányításához kapcsolódó intézkedések elfogadása és a funkciók teljesítményének ellenőrzése érdekében a hálózatkezelő létrehozza a 16. cikk szerinti hálózati igazgatótanácsot.
   (4)   Ha a hálózatkezelő úgy ítéli meg, hogy tevékenységét egy vagy több fél hátráltatja, akkor ügyét állásfoglalás céljából a hálózati igazgatótanács elé terjeszti.
   14. cikk
   Konzultációs folyamat
   (1)   Egy olyan folyamatot kell létrehozni, amelynek célja a tagállamok és az operatív érdekelt felek megfelelő és rendszeres konzultációjának megszervezése.
   (2)   A konzultáció szükség szerint a 15. cikkben említett részletes munkamegállapodásokra, a hálózatstratégiai tervre, a hálózatműködtetési tervre, a tervek végrehajtásában elért előrelépésre, a Bizottságnak benyújtott jelentésekre és a működési kérdésekre összpontosít.
   (3)   A konzultációs folyamat az egyedi hálózati funkciók jellegétől függően eltérő lehet. A szabályozási kérdések tárgyalásának biztosítása érdekében a tagállamokat szükség esetén be kell vonni a folyamatba.
   (4)   Ha az érdekeltek nem elégedettek a konzultációval, a kérdést először a megfelelő konzultációs megállapodás keretében kell megvizsgálni az adott funkció szintjén. Ha az adott funkció szintjén nem lehet döntésre jutni, akkor az ügyet állásfoglalás céljából a hálózati igazgatótanács elé kell terjeszteni.
   15. cikk
   Részletes munkamegállapodások és működési folyamatok
   (1)   A hálózatkezelő részletes munkamegállapodást és működési folyamatokat dolgoz ki a tervezési és működtetési szempontok kezelésére, különös tekintettel az egyedi hálózati funkciók sajátosságaira és követelményeire az I–VI. mellékletben meghatározottaknak megfelelően.
   (2)   A hálózatkezelő biztosítja, hogy a részletes munkamegállapodások és a működési folyamatok tartalmazzanak az érdekelt felek értesítésére vonatkozó rendelkezéseket.
   (3)   A részletes munkamegállapodásoknak és működési folyamatoknak tiszteletben kell tartaniuk a szolgáltatásnyújtás és a szabályozási kérdések különválasztásának elvét, valamint – adott esetben – biztosítaniuk kell a tagállamok bevonását.
   16. cikk
   Hálózati igazgatótanács
   (1)   A hálózati igazgatótanács a következőkért felelős:
   
               a)
            
            
               jóváhagyja a hálózatstratégiai tervet annak elfogadása előtt, az 549/2004/EK rendelet 5. cikkének (3) bekezdésével összhangban;
            
         
               b)
            
            
               jóváhagyja a háromtól öt évig tartó és az éves időszakra vonatkozó hálózatműködtetési terveket;
            
         
               c)
            
            
               jóváhagyja az együttműködésen alapuló döntéshozatali folyamatokat, a konzultációs folyamatokat, valamint a hálózati funkciókat érintő részletes munkamegállapodásokat és működési folyamatokat, az egységes égbolttal foglalkozó bizottság kedvező véleményét követően;
            
         
               d)
            
            
               jóváhagyja a 18. cikk (4) bekezdésében említett Európai Légiközlekedési Válságkoordinációs Egység eljárási szabályzatát, az egységes európai égbolttal foglalkozó bizottság kedvező véleményét követően;
            
         
               e)
            
            
               ellenőrzi a tervek végrehajtásában elért haladást és foglalkozik a kezdeti tervektől való esetleges eltérésekkel;
            
         
               f)
            
            
               ellenőrzi az operatív érdekelt felekkel folytatott konzultációs folyamatot;
            
         
               g)
            
            
               ellenőrzi a hálózati funkciók kezeléséhez kapcsolódó tevékenységeket;
            
         
               h)
            
            
               ellenőrzi a hálózati válsághelyzetekhez kapcsolódó hálózatkezelői tevékenységeket;
            
         
               i)
            
            
               jóváhagyja a 20. cikkben említett éves jelentést. Ez a jelentés többek között – de nem kizárólag – magában foglalja a hálózatstratégiai terv és a hálózatműködtetési terv végrehajtását;
            
         
               j)
            
            
               foglalkozik azokkal a kérdésekkel, amelyeket nem oldottak meg az adott hálózati funkció szintjén;
            
         
               k)
            
            
               felméri, hogy a hálózatkezelő rendelkezik-e a megfelelő hatáskörökkel, erőforrásokkal és pártatlansággal a ráruházott feladatok – többek között a biztonsági, felelősségi és készenléti intézkedések – független végrehajtásához;
            
         
               l)
            
            
               jóváhagyja a hálózatkezelők éves költségvetését, az egységes európai égbolttal foglalkozó bizottság kedvező véleményét követően;
            
         
               m)
            
            
               jóváhagyja eljárási szabályzatát, az egységes európai égbolttal foglalkozó bizottság kedvező véleményét követően;
            
         
               n)
            
            
               foglalkozik minden további, általa relevánsnak ítélt kérdéssel.
            
         (2)   A hálózati igazgatótanács szavazati joggal rendelkező tagjai a következők:
   
               a)
            
            
               funkcionális légtérblokkonként – legyen azt kialakított vagy kialakítás alatt álló – a léginavigációs szolgáltatók egy képviselője, összesen négy szavazati joggal az összes léginavigációs szolgáltató vonatkozásában;
            
         
               b)
            
            
               a kereskedelmi és nem kereskedelmi célú polgári légtérfelhasználók négy képviselője;
            
         
               c)
            
            
               a repülőtér-üzemeltetők két képviselője;
            
         
               d)
            
            
               a katonai léginavigációs szolgáltatók és légtérfelhasználók két képviselője.
            
         (3)   Ugyancsak a hálózati igazgatótanács tagjai a következők:
   
               a)
            
            
               az elnök, akit különösen a hálózati igazgatótanács szavazati joggal rendelkező tagjainak javaslatai, valamint műszaki felkészültsége és szakértelme alapján a Bizottság javaslatára neveznek ki, az egységes égbolttal foglalkozó bizottság kedvező véleményét követően;
            
         
               b)
            
            
               a Bizottság egy képviselője;
            
         
               c)
            
            
               az Eurocontrol egy képviselője;
            
         
               d)
            
            
               a hálózatkezelő egy képviselője.
            
         (4)   A tagokat a póttag helyettesítheti.
   (5)   A hálózati igazgatótanács szavazati joggal rendelkező tagjait, saját szervezetük javaslatai alapján, az egységes égbolttal foglalkozó bizottság kedvező véleményét követően nevezik ki.
   (6)   A Bizottság független és elismert szakértőket jelölhet ki tanácsadónak, akik saját nevükben járnak el és a hálózati funkciók főbb aspektusait átfogó tudományágak széles körét képviselik. Erre a célra a hálózatkezelő munkájában részt vevő államok ajánlanak jelölteket.
   (7)   A (3) bekezdés a), b) és c) pontjában felsorolt tagok jogosultak elvetni azokat a javaslatokat, amelyek hatással vannak:
   
               a)
            
            
               a tagállamok szuverenitására és felelősségi köreire, különösen a közrendi, közbiztonsági és védelmi kérdések tekintetében, az 549/2004/EK rendelet 13. cikkének megfelelően;
            
         
               b)
            
            
               a hálózati igazgatótanács tevékenységeinek az e rendelet céljaival és célkitűzéseivel való összeegyeztethetőségére;
            
         
               c)
            
            
               a hálózati igazgatótanács pártatlanságára és méltányosságára.
            
         (8)   Az (1) bekezdésben említett dokumentumokat a hálózati igazgatótanács a szavazati joggal rendelkező tagok egyszerű többségével fogadja el.
   (9)   Amennyiben egy kiemelkedő hálózati jelentőségű kérdésben nem lehet megállapodásra jutni, akkor további lépések érdekében a hálózati igazgatótanács az ügyet a Bizottság elé terjeszti. A Bizottság tájékoztatja az egységes égbolttal foglalkozó bizottságot.
   17. cikk
   Az egységes égbolttal foglalkozó bizottság szerepe
   (1)   A hálózatkezelő szabályozási kérdésekben a Bizottsághoz fordul, amely kérdésekről a Bizottság tájékoztatja az egységes égbolttal foglalkozó bizottságot.
   (2)   Az egységes égbolttal foglalkozó bizottság a következőkről nyilvánít véleményt:
   
               a)
            
            
               a hálózatkezelő kinevezése;
            
         
               b)
            
            
               hálózati igazgatótanács elnökének kinevezése;
            
         
               c)
            
            
               a hálózati igazgatótanács szavazati joggal rendelkező tagjainak kinevezése;
            
         
               d)
            
            
               a hálózati igazgatótanács eljárási szabályzata;
            
         
               e)
            
            
               a hálózatstratégiai terv és különösen a terv célkitűzései annak korai szakaszában;
            
         
               f)
            
            
               a hálózatkezelő éves költségvetése;
            
         
               g)
            
            
               az Európai Légiközlekedési Válságkoordinációs Egység eljárási szabályzata;
            
         
               h)
            
            
               az együttműködésen alapuló döntéshozatali folyamatok, a konzultációs folyamatok, valamint a hálózati funkciókat érintő részletes munkamegállapodások és működési folyamatok.
            
         (3)   Az egységes égbolttal foglalkozó bizottság tanácsot adhat a Bizottságnak, ha egy kiemelkedő hálózati jelentőségű kérdésben a hálózati igazgatótanács nem tud megállapodásra jutni.
   IV.   FEJEZET
   
      HÁLÓZATI VÁLSÁGKEZELÉS
   
   18. cikk
   Az Európai Légiközlekedési Válságkoordinációs Egység létrehozása
   (1)   A hálózati válsághelyzetek kezelését az Európai Légiközlekedési Válságkoordinációs Egység (EACCC) létrehozásával kell segíteni.
   (2)   Az Európai Légiközlekedési Válságkoordinációs Egység állandó tagjai a következők: a Tanács elnökségét betöltő tagállam egy képviselője, a Bizottság egy képviselője, az Ügynökség egy képviselője, az Eurocontrol egy képviselője, a katonai erők egy képviselője, léginavigációs szolgáltatók egy képviselője, a repülőterek egy képviselője és a légtérfelhasználók egy képviselője.
   (3)   Az Európai Légiközlekedési Válságkoordinációs Egység az adott válság jellegétől függően eseti alapon bővíthető szakértőkkel.
   (4)   Az Európai Légiközlekedési Válságkoordinációs Egység elkészíti eljárási szabályzatát a hálózati igazgatótanács általi elfogadásra.
   (5)   A hálózatkezelő rendelkezésre bocsátja az Európai Légiközlekedési Válságkoordinációs Egység létrehozásához és működéséhez szükséges erőforrásokat.
   19. cikk
   A hálózatkezelő és az Európai Légiközlekedési Válságkoordinációs Egység felelősségi körei
   (1)   A hálózatkezelő az Európai Légiközlekedési Válságkoordinációs Egység tagjaival együttműködve felelős az Európai Légiközlekedési Válságkoordinációs Egység aktiválásáért és deaktiválásáért.
   (2)   A hálózatkezelő – az Európai Légiközlekedési Válságkoordinációs Egység támogatásával – a következőkért felel:
   
               a)
            
            
               a hálózati válsághelyzetre való reagálás irányításának koordinálása, az Európai Légiközlekedési Válságkoordinációs Egység eljárási szabályzatával összhangban, ideértve a tagállamok megfelelő szervezeteivel folytatott szoros együttműködést is;
            
         
               b)
            
            
               a készenléti tervek aktiválásának és koordinációjának segítése tagállami szinten;
            
         
               c)
            
            
               hálózati szintű enyhítő intézkedések kidolgozása annak érdekében, hogy hálózati válsághelyzet esetén kellő időben történjen a hálózat folyamatos és biztonságos működésének védelmét és biztosítását célzó intézkedés. E célból a hálózatkezelő:
               
                           i.
                        
                        
                           a nap 24 órájában ellenőrzi a hálózatot az esetleges hálózati válsághelyzetek észlelése érdekében;
                        
                     
                           ii.
                        
                        
                           hatékony információkezelést és kommunikációt biztosít pontos, aktuális és következetes adatok terjesztése révén, a kockázatkezelési alapelvek és folyamatok döntéshozatali folyamatokban történő alkalmazásának támogatása céljából;
                        
                     
                           iii.
                        
                        
                           elősegíti azon adatok szervezett összegyűjtését és központosított tárolását;
                        
                     
         
               d)
            
            
               jelzi – adott esetben – a Bizottságnak, az Ügynökségnek vagy a tagállamoknak a válsághelyzet enyhítésének további támogatási lehetőségeit, beleértve a más közlekedési módok üzemeltetőivel való kapcsolattartást, akik intermodális megoldásokat azonosíthatnak be és hajthatnak végre;
            
         
               e)
            
            
               a hálózat helyreállítására és fenntarthatóságára vonatkozó ellenőrzés és jelentéstétel.
            
         V.   FEJEZET
   
      ELLENŐRZÉS, JELENTÉSTÉTEL ÉS FELÜGYELET
   
   20. cikk
   Ellenőrzés és jelentéstétel
   (1)   A hálózatkezelő kialakítja a következők folyamatos ellenőrzési folyamatát:
   
               a)
            
            
               a működési hálózati teljesítmény;
            
         
               b)
            
            
               az operatív érdekelt felek és az államok által hozott intézkedések és elért teljesítményeredmények;
            
         
               c)
            
            
               az e rendelet hatálya alá tartozó egyes funkciók eredményessége és hatékonysága.
            
         (2)   A folyamatos ellenőrzés észlel a hálózatstratégiai tervtől és hálózatműködtetési tervektől való bármilyen esetleges eltérést. Az operatív érdekelt felek a hálózatkezelőt ezen feladatában különösen – de nem kizárólag – az adatszolgáltatás terén megvalósított feladatokkal segítik.
   (3)   A hálózatkezelő évente jelentést nyújt be a Bizottsághoz és az Ügynökséghez a feladata teljesítése során meghozott intézkedésekről. A jelentés az egyes hálózati funkciókkal és a teljes hálózat helyzetével foglalkozik, valamint közvetlenül kapcsolódik a hálózatstratégiai terv és a hálózatműködtetési terv tartalmához. A Bizottság tájékoztatja az egységes égbolttal foglalkozó bizottságot.
   21. cikk
   A hálózatkezelő felügyelete
   A Bizottság – a biztonsághoz kapcsolódó ügyekben az Ügynökség segítségével – gondoskodik a hálózatkezelő felügyeletéről, különösen az ebben a rendeletben és egyéb uniós jogszabályokban foglalt követelmények tekintetében. A Bizottság az egységes égbolttal foglalkozó bizottságnak évente, illetve amikor erre külön felkérik, jelentést tesz.
   VI.   FEJEZET
   
      ZÁRÓ RENDELKEZÉSEK
   
   22. cikk
   Kapcsolat harmadik országokkal
   A harmadik országok operatív érdekelt feleikkel együtt részt vehetnek a hálózatkezelő munkájában.
   23. cikk
   A hálózatkezelő finanszírozása
   A tagállamok megteszik a szükséges intézkedéseket a hálózatkezelőre bízott hálózati funkciók léginavigációs díjak alapján történő finanszírozásához. A hálózatkezelő a költségeit átlátható módon állapítja meg.
   24. cikk
   Felelősség
   A hálózatkezelő rendelkezéseket léptet életbe a feladatai végrehajtásához kapcsolódó felelősség biztosítására. A felelősség biztosítása érdekében alkalmazott módszer a kérdéses veszteségnek és kárnak felel meg, figyelembe véve a hálózatkezelő jogállását és a rendelkezésre álló kereskedelmi biztosítási fedezet szintjét.
   25. cikk
   Felülvizsgálat
   A Bizottság legkésőbb 2013. december 31-ig, majd ezt követően rendszeresen felülvizsgálja a hálózati funkciók végrehajtásának hatékonyságát, megfelelően figyelembe véve a 691/2010/EU rendeletben megállapított teljesítményrendszerre vonatkozó referencia-időszakokat.
   26. cikk
   A 691/2010/EU rendelet módosításai
   A 691/2010/EU rendelet a következőképpen módosul:
   
               1.
            
            
               A 3. cikk (3) bekezdése a következő m) ponttal egészül ki:
               
                           „m)
                        
                        
                           a hálózatkezelő teljesítménytervének értékelése, beleértve az európai uniós szintű teljesítménycélokkal való összhangját.”
                        
                     
         
               2.
            
            
               A szöveg a következő 5a. cikkel egészül ki:
               „5a. cikk
               Hálózatkezelő
               (1)   A(z) 677/2011/EU bizottsági rendelet (9) 3. cikkével létrehozott hálózatkezelőnek a teljesítményrendszer kapcsán a következő feladatokat kell teljesítenie:
               
                           a)
                        
                        
                           segíti a Bizottságot azáltal, hogy releváns információkat nyújt az európai uniós szintű teljesítménycélok referencia-időszakok előtti előkészítése, valamint a referencia-időszak alatti ellenőrzése céljából. A hálózatkezelő a Bizottság figyelmét különösen a működési teljesítmény jelentős és tartós eséseire hívja fel;
                        
                     
                           b)
                        
                        
                           a 20. cikk (5) bekezdésével összhangban hozzáférést biztosít a Bizottság számára a IV. mellékletben felsorolt valamennyi adathoz;
                        
                     
                           c)
                        
                        
                           segíti a tagállamokat és a léginavigációs szolgáltatókat teljesítménycéljaik megvalósításában a referencia-időszak során;
                        
                     
                           d)
                        
                        
                           teljesítménytervet dolgoz ki, amelyet a hálózatstratégiai terv részeként fogadnak el az egyes referencia-időszakok kezdete előtt. Ez a teljesítményterv nyilvános és a következőket tartalmazza:
                           
                                       i.
                                    
                                    
                                       környezeti teljesítménycélt, amelynek a referencia-időszak teljes időtartama alatt összhangban kell állnia a vonatkozó európai uniós szintű teljesítménycélokkal, az ellenőrzési célból használt éves értékekkel;
                                    
                                 
                                       ii.
                                    
                                    
                                       egyéb releváns kulcsfontosságú teljesítményterületek teljesítménycéljait, amelyeknek a referencia-időszak teljes időtartama alatt összhangban kell állniuk a vonatkozó európai uniós szintű teljesítménycélokkal, az ellenőrzési célból használt éves értékekkel;
                                    
                                 
                                       iii.
                                    
                                    
                                       a célok elérése érdekében tervezett lépések leírását;
                                    
                                 
                                       iv.
                                    
                                    
                                       adott esetben, vagy ha a Bizottság úgy határoz, további fő teljesítménymutatókat és célokat.
                                    
                                 
                     
         
               3.
            
            
               A 17. cikk a következő (2a) bekezdéssel egészül ki:
               „(2a)   A Bizottság ellenőrzi a hálózatkezelő teljesítménytervének végrehajtását. Amennyiben a referencia-időszak alatt a teljesítménycélok nem teljesülnek, úgy a Bizottság a helyzet orvoslása érdekében a teljesítménytervben részletezett megfelelő intézkedéseket alkalmazza. E célból a teljesítménytervben rögzített éves értékeket használják.”
            
         
               4.
            
            
               A III. melléklet 3. és 4. pontja helyébe a következő szöveg lép:
               „3.   Környezetvédelem
               
               Útvonaltervezés:: az első referencia-időszakban nem alkalmazandó. A második referencia-időszak alatt a teljesítménytervben alkalmazott útvonal-kialakítási folyamat és a hálózatkezelő által kidolgozott európai útvonalhálózat-javítási terv kidolgozására vonatkozó folyamattal való összhangjának értékelése.
               4.   Kapacitás
               
               A késés mértéke: a teljesítménytervekben használt, légiforgalmiáramlás-szervezéssel kapcsolatos, repülés közbeni késések várható szintjének összevetése az Eurocontrol kapacitástervezési eljárása alapján és a hálózatkezelő hálózatműködtetési tervében megadott referenciaértékekkel.”
            
         27. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. július 7-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 96., 2004.3.31., 1. o.
   
      (2)  HL L 96., 2004.3.31., 20. o.
   
      (3)  HL L 108., 2002.4.24., 1. o.
   
      (4)  HL L 80., 2010.3.26., 10. o.
   
      (5)  HL L 14., 1993.1.22., 1. o.
   
      (6)  HL L 201., 2010.8.3., 1. o.
   
      (7)  HL L 295., 2010.11.12., 35. o.
   
      (8)  HL L 342., 2005.12.24., 20. o.
   
      (9)  HL. L 185., 2011.7.15., 1. o.”
   
      I. MELLÉKLET
      
         AZ EURÓPAI ÚTVONALHÁLÓZAT-KIALAKÍTÁSI FUNKCIÓ
      
      A.   RÉSZ
      
         Célkitűzés
      
      
                  1.
               
               
                  Az európai útvonalhálózat-kialakítási funkció:
                  
                              a)
                           
                           
                              biztosítja a légi közlekedés biztonságos és hatékony működését célzó európai útvonalhálózat-javítási terv kidolgozását, kellő tekintettel a környezeti hatásokra;
                           
                        
                              b)
                           
                           
                              az európai útvonalhálózat-javítási terv keretében elősegíti egy olyan légtérszerkezet kidolgozását, amely lehetővé teszi a megkívánt szintű biztonságot, kapacitást, rugalmasságot, reagálóképességet, környezeti teljesítményt és a gyors és zökkenőmentes léginavigációs szolgáltatást kellő figyelemmel a biztonsági és védelmi igényekre;
                           
                        
                              c)
                           
                           
                              biztosítja az európai útvonalhálózat regionális szintű összekapcsolhatóságát és kölcsönös átjárhatóságát az ICAO EUR régióján belül és az ICAO szomszédos régióival.
                           
                        
            
                  2.
               
               
                  Az európai útvonalhálózat-javítási terv kidolgozásának az együttműködésen alapuló döntéshozatalra kell támaszkodnia. Az európai útvonalhálózat-javítási tervnek a hálózatműködtetési terv európai útvonalhálózat-kialakítást érintő részét kell képeznie és a hálózatstratégiai terv európai útvonalhálózat-kialakítást érintő részét végrehajtó részletes szabályokat kell tartalmaznia.
               
            
                  3.
               
               
                  A tagállamok gondoskodnak a felelősségi körükbe tartozó légtér szerkezeteinek részletes kidolgozásáról, jóváhagyásáról és létrehozásáról.
               
            B.   RÉSZ
      
         Tervezési alapelvek
      
      
                  1.
               
               
                  A tagállamok légterük feletti szuverenitásának, valamint a tagállamok közrenddel, közbiztonsággal és védelmi kérdésekkel kapcsolatos követelményeinek sérelme nélkül, a hálózatkezelő, a tagállamok, a harmadik országok, a légtérfelhasználók, a funkcionális légtérblokkok és a léginavigációs szolgáltatók funkcionális légtérblokkok részeként vagy egyénileg egy együttműködésen alapuló döntéshozatali folyamat keretében kidolgozzák az európai útvonalhálózat-javítási tervet, amelynek során alkalmazzák az ebben a mellékletben említett légtérkialakítási alapelveket. Az európai útvonalhálózat-javítási tervnek teljesítenie kell a teljesítménytervben a hálózatkezelő számára megállapított teljesítménycélokat.
               
            
                  2.
               
               
                  Az együttműködésen alapuló döntéshozatali folyamatot megfelelő részletes állandó munkamegállapodásokkal kell segíteni, amelyeket a hálózatkezelő köt szakértői szinten valamennyi érdekelt fél bevonásával. A konzultációs mechanizmust olyan rendszerességgel kell megszervezni, hogy az tükrözze az európai útvonalhálózat-kialakítási funkció igényeit.
               
            
                  3.
               
               
                  Az európai útvonalhálózat-javítási terv megfelelő összekapcsolhatóságának biztosítása érdekében a hálózatkezelő és a tagállamok bevonják a harmadik országokat az együttműködésen alapuló döntéshozatali folyamatba a 22. cikknek megfelelően. Megfelelő együttműködést kell biztosítani egyrészről a hálózatkezelő és az európai útvonalhálózat-javítási terv kidolgozását segítő szakértői szintű részletes munkamegállapodások, valamint másrészről a kapcsolódási ponti útvonalhálózat-javításokra vonatkozó ICAO szakértői szintű munkamegállapodások között.
               
            
                  4.
               
               
                  Az európai útvonalhálózat-javítási terv egy gördülő terv, amely tükrözi az összes olyan elemet, amely az európai légtér önálló egységként történő kialakításához szükséges, és amely teljesíti a vonatkozó teljesítménycélokat.
               
            
                  5.
               
               
                  A terv a következőkre vonatkozik:
                  
                              a)
                           
                           
                              közös általános alapelvek, amelyeket a légtérkialakítás műszaki előírásai egészítenek ki;
                           
                        
                              b)
                           
                           
                              katonai légtérre vonatkozó követelmények;
                           
                        
                              c)
                           
                           
                              elfogadott európai útvonalhálózat és – ha megvalósítható – szabad útvonalú légtérszerkezet, amelyet a felhasználói igények teljesítése céljából alakítottak ki a légtér változásával kapcsolatos projekteket érintő részletek meghatározásával;
                           
                        
                              d)
                           
                           
                              az útvonalhálózat és a szabad útvonalú légtér felhasználási szabályai és rendelkezésre állása;
                           
                        
                              e)
                           
                           
                              javaslatok a légiforgalmi irányítás ajánlott szektorokra bontására a légiforgalmi szolgálat tagállamok által kialakítandó, elfogadandó és megvalósítandó légtérszerkezetének támogatására;
                           
                        
                              f)
                           
                           
                              légtér-gazdálkodási iránymutatások;
                           
                        
                              g)
                           
                           
                              részletes fejlesztési ütemterv;
                           
                        
                              h)
                           
                           
                              a közös közzétételi és végrehajtási ciklus menetrendje, a hálózatműködtetési terv keretében;
                           
                        
                              i)
                           
                           
                              az aktuális és a várható hálózati helyzet – beleértve a jelenlegi és elfogadott terveken alapuló várható teljesítményt – áttekintése.
                           
                        
            
                  6.
               
               
                  A hálózatkezelő valamennyi tevékenység tekintetében megfelelő intézkedéseket biztosít a polgári–katonai koordináció lehetővé tételére az együttműködésen alapuló döntéshozatali folyamat során.
               
            
                  7.
               
               
                  A hálózatkezelő, a tagállamok, a funkcionális légtérblokkok és a léginavigációs szolgáltatók a funkcionális légtérblokkok részeként vagy egyénileg biztosítják az együttműködésen alapuló döntéshozatali folyamat során elfogadott légtérkialakítási projektek koherens integrációját az európai útvonalhálózat-javítási tervbe.
               
            
                  8.
               
               
                  A tagállamok és a funkcionális légtérblokkok biztosítják, hogy a végrehajtás előtt a nemzeti és a funkcionális légtérblokk légtérkialakítási projektjei összeegyeztethetők legyenek és álljanak összhangban az európai útvonalhálózat-javítási tervvel, továbbá hogy koordinációjukat az általuk érintett államok és a hálózatkezelő végezzék.
               
            
                  9.
               
               
                  A projektmódosításokkal összefüggő adatok, amelyek összeegyeztethetőségi ellenőrzést tesznek szükségessé, és amelyeket a hálózatkezelő rendelkezésére kell bocsátani, magukban foglalják többek között, de nem kizárólag, a következőket:
                  
                              a)
                           
                           
                              az útvonal összehangolásában bekövetkező változások;
                           
                        
                              b)
                           
                           
                              az útvonal irányában bekövetkező változások;
                           
                        
                              c)
                           
                           
                              az útvonal céljában bekövetkező változások;
                           
                        
                              d)
                           
                           
                              a szabad útvonalú légtér leírása, beleértve a kapcsolódó felhasználási szabályokat;
                           
                        
                              e)
                           
                           
                              az útvonal-felhasználási szabályok és rendelkezésre állás;
                           
                        
                              f)
                           
                           
                              a vertikális vagy horizontális szektorhatárokban bekövetkező változások;
                           
                        
                              g)
                           
                           
                              jelentős pontok hozzáadása vagy eltávolítása;
                           
                        
                              h)
                           
                           
                              a határokon átnyúló légtérfelhasználásban bekövetkező változások;
                           
                        
                              i)
                           
                           
                              a jelentős pontok koordinátáiban bekövetkező változások;
                           
                        
                              j)
                           
                           
                              az adatátvitelt érintő változások;
                           
                        
                              k)
                           
                           
                              a légiforgalmi tájékoztató kiadványokban közzétett adatokat érintő változások;
                           
                        
                              l)
                           
                           
                              az eseti engedélyt a légtérkialakítás és -felhasználás tekintetében érintő változások.
                           
                        
            
                  10.
               
               
                  A hálózatkezelő és a tagállamok – e melléklet összefüggésében az együttműködésen alapuló döntéshozatali eljárás keretében – közös javaslatokat dolgoznak ki az ICAO megfelelő dokumentumainak módosítására. Különösen az ICAO nyílt tenger feletti légiforgalmi szolgálati útvonalakhoz kapcsolódó dokumentumainak módosításai esetében, a tagállamok az ICAO vonatkozó koordinációs eljárásait alkalmazzák.
               
            
                  11.
               
               
                  A hálózatkezelő, a tagállamok, a légtérfelhasználók, a repülőtér-üzemeltetők, a funkcionális légtérblokkok és a léginavigációs szolgáltatók a funkcionális légtérblokkok részeként vagy egyénileg az együttműködésen alapuló döntéshozatali folyamat keretében folyamatosan felülvizsgálják az európai útvonalhálózat-javítási tervet a légteret érintő új vagy változó igények figyelembevétele céljából. Biztosítani kell a folyamatos koordinációt a katonai hatóságokkal
               
            C.   RÉSZ
      
         A légtérkialakítás alapelvei
      
      
                  1.
               
               
                  Az európai útvonalhálózat-javítási terv kidolgozásával a hálózatkezelő, a tagállamok, a harmadik országok, a funkcionális légtérblokkok és a léginavigációs szolgáltatók a funkcionális légtérblokkok részeként vagy egyénileg az együttműködésen alapuló döntéshozatali folyamat keretében a következő légtérkialakítási alapelveket követik:
                  
                              a)
                           
                           
                              a légtérszerkezetek létrehozása és konfigurációja a működési követelményeken alapul, tekintet nélkül a nemzeti határokra, a funkcionális légtérblokkok határaira vagy a repüléstájékoztató körzetek határaira, valamint nem feltétlenül kötődik a magaslégtér és az alacsonylégtér megosztási szintjéhez;
                           
                        
                              b)
                           
                           
                              a légtérszerkezetek kialakításának átlátható folyamatnak kell lennie, amelyben nyomon követhetők a meghozott döntések és azok – valamennyi felhasználó követelményeit figyelembe vevő – indoklása, és amely tekintettel van a biztonsági, kapacitásbeli és környezeti szempontokra, valamint a katonai és nemzeti biztonsági igényekre;
                           
                        
                              c)
                           
                           
                              a fő forgalomáramlások és repülőterek igényeinek kielégítését célzó európai útvonalhálózat-javítási terv alapját a jelenlegi és előre jelzett – hálózati és helyi szintű – forgalmi igények, valamint a teljesítménycélok képezik;
                           
                        
                              d)
                           
                           
                              biztosítani kell a vertikális és horizontális összekapcsolhatóságot, többek között a repülőterek légtere és a kapcsolódási pontok légtérszerkezete tekintetében is;
                           
                        
                              e)
                           
                           
                              a repülés közbeni szakaszt illetően biztosítani kell a felhasználó által kérelmezett – vagy azokhoz a lehető legközelebb eső – útvonalakon és útvonalprofillal való járatüzemeltetés lehetőségét;
                           
                        
                              f)
                           
                           
                              az adott területen működési követelménnyel bíró érdekelt felektől érkező valamennyi légtérszerkezeti javaslatot el kell fogadni értékelésre és – amennyiben lehetséges – kidolgozásra, köztük a szabad útvonalú légtérre, a több útvonal közötti választási lehetőségre és a feltételes útvonalakra vonatkozókat is;
                           
                        
                              g)
                           
                           
                              a légtérszerkezet – köztük a szabad útvonalú légtér és a légiforgalmi irányítási szektorok – kialakításakor figyelembe kell venni a légtérlefoglalást vagy korlátozást igénylő tevékenységek számára kijelölt meglévő és javasolt légtérszerkezeteket. Ennek megfelelően kizárólag a rugalmas légtérfelhasználás alkalmazásával összhangban lévő szerkezeteket lehet létrehozni. Ezeket a szerkezeteket a teljes európai hálózattal a lehető legnagyobb mértékben harmonizálni kell és össze kell hangolni;
                           
                        
                              h)
                           
                           
                              a légiforgalmi irányítási szektor kialakításának kidolgozása a kérelmezett útvonalak vagy a forgalomáramlás iterációs folyamat révén történő összehangolásával kezdődik, amely biztosítja az útvonalak vagy áramlások és a szektorok közötti összeegyeztethetőséget;
                           
                        
                              i)
                           
                           
                              a légiforgalmi irányítási szektorokat úgy kell kialakítani, hogy lehetővé tegyék olyan szektorkonfigurációk összeállítását, amelyek megfelelnek a forgalomáramlásnak, hozzáigazíthatóak a különféle forgalmi igényekhez és azokkal arányban állnak;
                           
                        
                              j)
                           
                           
                              szolgáltatási megállapodások akkor jönnek létre, ha a légiforgalmi irányítási szektorokat operatív okok miatt úgy kell kialakítani, hogy azok átnyúlnak a nemzeti határokon, a funkcionális légtérblokkok határain vagy a repüléstájékoztató körzetek határain.
                           
                        
            
                  2.
               
               
                  A hálózatkezelő, a tagállamok, a funkcionális légtérblokkok és a léginavigációs szolgáltatók a funkcionális légtérblokkok részeként vagy egyénileg az együttműködésen alapuló döntéshozatali folyamat keretében biztosítják, hogy a légtérfelhasználás és kapacitáskezelés tekintetében a következő alapelveket alkalmazzák:
                  
                              a)
                           
                           
                              a légtérszerkezeteket a rugalmas és kellő időben történő légtérfelhasználás és gazdálkodás elősegítésére tervezik, tekintettel a választható útvonal-lehetőségekre, a forgalomáramlásra, a szektorkonfigurációra és a légtérszerkezetek többi konfigurációjára;
                           
                        
                              b)
                           
                           
                              a légtérszerkezeteknek teret kell adniuk további választható útvonal-lehetőségeknek, és biztosítaniuk kell ezek összeegyeztethetőségét (kapacitások fontolóra vétele és szektorkialakítási korlátozások).
                           
                        
            D.   RÉSZ
      
         Hálózati szintű teljesítményeredmények folyamatos ellenőrzése
      
      
                  1.
               
               
                  A rendszeres teljesítményjavulás biztosítása érdekében a hálózatkezelő – az államokkal, funkcionális légtérblokkokkal és operatív érdekelt felekkel szorosan együttműködve – rendszeresen felülvizsgálja a megvalósított légtérszerkezetek hatékonyságát.
               
            
                  2.
               
               
                  A felülvizsgálat kiterjed többek között a következőkre:
                  
                              a)
                           
                           
                              forgalmi igény alakulása;
                           
                        
                              b)
                           
                           
                              kapacitás és repülési hatékonysági teljesítmény és megszorítások nemzeti, funkcionális légtérblokk, valamint hálózati szinteken;
                           
                        
                              c)
                           
                           
                              légtér-felhasználási aspektusok értékelése polgári és katonai szempontból is;
                           
                        
                              d)
                           
                           
                              szektorokra bontás és a felhasznált szektorkonfigurációk értékelése;
                           
                        
                              e)
                           
                           
                              légtérszerkezetek integritásának és folyamatosságának értékelése;
                           
                        
                              f)
                           
                           
                              azon esetek jelzése a Bizottságnak, amelyeknél a javítást célzó intézkedések meghaladják a hálózatkezelő hatásköreit.
                           
                        
            
   
      II. MELLÉKLET
      
         A RÁDIÓFREKVENCIA FUNKCIÓ
      
      A.   RÉSZ
      
         A funkció ellátására vonatkozó követelmények
      
      
                  1.
               
               
                  A tagállamok egy illetékes személyt, hatóságot vagy szervezetet jelölnek ki nemzeti frekvenciagazdálkodási szervnek azzal a feladattal, hogy biztosítsa a frekvenciák kijelölését, módosítását és rendelkezésre bocsátását e rendelettel összhangban. A tagállamok tájékoztatják a Bizottságot és a hálózatkezelőt a kijelölt személy, hatóság vagy szervezet nevéről és címéről legkésőbb e rendelet elfogadását követő négy hónapon belül.
               
            
                  2.
               
               
                  A hálózatkezelő kidolgozza és koordinálja a hálózathoz kapcsolódó stratégiai spektrumot érintő szempontokat, amelyeket megfelelően dokumentálni kell a hálózatstratégiai tervben és a hálózatműködtetési tervben. A hálózatkezelő segíti a Bizottságot és a tagállamokat a nemzetközi fórumokon – különösen a Postai és Távközlési Igazgatások Európai Értekezletén (CEPT) és a Nemzetközi Távközlési Unió (ITU) keretében – tett koordinált tagállami megnyilvánulásokban felhasználható közös légiközlekedési álláspontok kidolgozásában.
               
            
                  3.
               
               
                  A hálózatkezelő a nemzeti frekvenciagazdálkodási szerv(ek) felkérésére lépéseket tesz a Bizottsággal és a Postai és Távközlési Igazgatóságok Európai Értekezletével együtt az egyéb ipari ágazatokkal kapcsolatos aggodalmak kezelésére.
               
            
                  4.
               
               
                  A nemzeti frekvenciagazdálkodási szervek jelentést tesznek a hálózatkezelőnek az európai légiközlekedési hálózatot érintő rádiófrekvenciás zavarokról. A hálózatkezelő ezekről nyilvántartást vezet és segíti értékelésüket. A hálózatkezelő a nemzeti frekvenciagazdálkodási szerv(ek) felkérésére koordinálja vagy támogatja az ilyen esetek megoldását vagy enyhítését, beleértve a Bizottsággal és a Postai és Távközlési Igazgatóságok Európai Értekezletével tett lépéseket.
               
            
                  5.
               
               
                  A hálózatkezelő központi nyilvántartást dolgoz ki és tart fenn, amelyet úgy kell kialakítani, hogy tárolni tudja az összes rádiófrekvencia-kijelölési adatot a 14. pontban leírtak szerint.
               
            
                  6.
               
               
                  A tagállamok ezt a központi nyilvántartást használják az ICAO felé fennálló igazgatási frekvenciakijelölési regisztrációs kötelezettségeik teljesítéséhez.
               
            
                  7.
               
               
                  A hálózatkezelő és a nemzeti frekvenciagazdálkodási szervek tovább fejlesztik és javítják a frekvenciagazdálkodási eljárásokat, a tervezési kritériumokat, az adatkészleteket és folyamatokat, hogy optimalizálják a rádióspektrum általános légi forgalom általi használatát és elfoglalását. A hálózatkezelő a tagállam(ok) felkérésére ezeket regionális szinten is ajánlja.
               
            
                  8.
               
               
                  Frekvenciakijelölés kérelmezésekor a kérelmező kérelmet nyújt be a megfelelő nemzeti frekvenciagazdálkodási szervhez, amely magában foglalja az összes vonatkozó adatot és indoklást.
               
            
                  9.
               
               
                  A nemzeti frekvenciagazdálkodási szervek és a hálózatkezelő értékeli és a működési követelmények és az elfogadott kritériumok alapján fontossági sorrendet állapít meg a frekvenciakérelmek tekintetében. Továbbá a hálózatkezelő a nemzeti frekvenciagazdálkodási szervekkel együttműködve meghatározza ezek hálózatot érintő hatását. A hálózatkezelő a nemzeti frekvenciagazdálkodási szervekkel konzultálva e rendelet elfogadását követő 12 hónapon belül megállapítja az említett kritériumokat, valamint ezt követően – adott esetben – kezeli és frissíti őket.
               
            
                  10.
               
               
                  Ha a hálózatot hatás éri, a hálózatkezelő meghatározza a kérelem teljesítéséhez megfelelő frekvenciá(ka)t, tekintettel a következő követelményekre:
                  
                              a)
                           
                           
                              biztonságos kommunikációs, navigációs és légtérellenőrző szolgálatok biztosítása iránti igény;
                           
                        
                              b)
                           
                           
                              a véges rádióspektrum erőforrások felhasználásának optimalizálása iránti igény;
                           
                        
                              c)
                           
                           
                              a rádióspektrumhoz való költséghatékony, tisztességes és átlátható hozzáférés iránti igény;
                           
                        
                              d)
                           
                           
                              a kérelmező(k) és operatív érdekelt felek működési követelményei;
                           
                        
                              e)
                           
                           
                              a rádióspektrum iránti előre jelzett jövőbeli igény;
                           
                        
                              f)
                           
                           
                              az ICAO európai frekvenciagazdálkodási kézikönyvében foglalt rendelkezések.
                           
                        
            
                  11.
               
               
                  Ha nincs hálózatot érintő hatás, a nemzeti frekvenciagazdálkodási szervek meghatározzák a kérelem teljesítéséhez megfelelő frekvenciá(ka)t, tekintettel a 10. pontban szereplő követelményekre.
               
            
                  12.
               
               
                  Ha egy frekvencia iránti kérelem nem teljesíthető, akkor a nemzeti frekvenciagazdálkodási szerv felkérheti a hálózatkezelőt, hogy próbáljon találni egy speciális frekvenciát. Annak érdekében, hogy megoldást találjanak a nemzeti frekvenciagazdálkodási szervek számára, a hálózatkezelő a nemzeti frekvenciagazdálkodási szervek támogatásával külön vizsgálatot folytathat az érintett földrajzi terület frekvencia-felhasználási helyzetére vonatkozóan.
               
            
                  13.
               
               
                  A nemzeti frekvenciagazdálkodási szerv kijelöli a 10., 11. vagy 12. pont szerint meghatározott megfelelő frekvenciá(ka)t.
               
            
                  14.
               
               
                  A nemzeti frekvenciagazdálkodási szerv valamennyi kijelölést bejegyzi a központi nyilvántartásba a következő információk feltüntetésével:
                  
                              a)
                           
                           
                              az ICAO európai frekvenciagazdálkodási kézikönyve szerinti adatok, ideértve a vonatkozó műszaki és működési adatokat;
                           
                        
                              b)
                           
                           
                              a 7. pontból következő javított adatkövetelmények;
                           
                        
                              c)
                           
                           
                              a frekvenciakijelölés üzemszerű használatának leírása;
                           
                        
                              d)
                           
                           
                              a frekvenciakijelölést használó operatív érdekelt fél elérhetőségei.
                           
                        
            
                  15.
               
               
                  A kérelmező számára történő kijelöléskor a nemzeti frekvenciagazdálkodási szerv felhasználási feltételeket állapít meg. Ezek a feltételek minimálisan tartalmazzák, hogy a frekvenciakijelölés:
                  
                              a)
                           
                           
                              érvényes marad, ameddig azt a kérelmező által részletezett működési követelmények teljesítésére használják fel;
                           
                        
                              b)
                           
                           
                              frekvenciaáthelyezési kérelem tárgya lehet, és az ilyen áthelyezést korlátozott határidőn belül végre kell hajtani;
                           
                        
                              c)
                           
                           
                              módosulhat, amennyiben a kérelmező által leírt üzemszerű használat megváltozik.
                           
                        
            
                  16.
               
               
                  A nemzeti frekvenciagazdálkodási szerv(ek) biztosítják, hogy bármely kérelmezett frekvenciaáthelyezést, módosítást vagy rendelkezésre bocsátást a meghatározott határidőn belül teljesítsék, és hogy a központi nyilvántartást ennek megfelelően frissítsék. A nemzeti frekvenciagazdálkodási szerv(ek) megfelelő indoklást továbbítanak a hálózatkezelőnek, ha ezek a lépések nem végrehajthatóak.
               
            
                  17.
               
               
                  A nemzeti frekvenciagazdálkodási szervek biztosítják, hogy az európai légiközlekedési hálózatban használt valamennyi frekvenciakijelölésnek a 14. pontban említett működési, műszaki és igazgatási részletei legkésőbb 2011. december 31-étől hozzáférhetők legyenek a központi nyilvántartásban.
               
            
                  18.
               
               
                  A hálózatkezelő és a nemzeti frekvenciagazdálkodási szerv(ek) ellenőrzi(k) és értékeli(k) az átlátható eljárásokon alapuló repülési frekvenciasávokat és frekvenciakijelöléseket, helyes és hatékony felhasználásuk biztosítása érdekében. A hálózatkezelő a nemzeti frekvenciagazdálkodási szervekkel konzultálva legkésőbb 12 hónappal e rendelet elfogadása után létrehozza az említett eljárásokat, valamint ezt követően – adott esetben – kezeli és frissíti őket. A hálózatkezelő különösen a központi nyilvántartás, a frekvenciakijelölés működési célja és a tényleges használata közötti eltéréseket határozza meg. A hálózatkezelő tájékoztatja a nemzeti frekvenciagazdálkodási szervet az ilyen eltérésekről, hogy arról a megegyezés szerinti határidőn belül állást foglaljon.
               
            
                  19.
               
               
                  A hálózatkezelő biztosítja a közös eszközök rendelkezésre állását a központi és nemzeti tervezés, koordináció, nyilvántartásba vétel, ellenőrzés és optimalizáció támogatására. Az eszközöket különösen – a funkció hatékonysága ellenőrzésének céljával – a központi nyilvántartási adatok elemzésének támogatására, valamint a 7. pont szerinti frekvenciaoptimalizálási folyamat kialakítására és végrehajtására kell kidolgozni.
               
            B.   RÉSZ
      
         A funkció megszervezésére vonatkozó követelmények
      
      
                  1.
               
               
                  A nemzeti frekvenciagazdálkodási szervek és a hálózatkezelő közötti együttműködésen alapuló döntéshozatal olyan megállapodásokon alapul, amelyekhez e rendelet 16. cikkének megfelelően a hálózati igazgatótanács egyetértése szükséges, az 549/2004/EK rendelet 5. cikkének (2) bekezdése szerint az egységes égbolttal foglalkozó bizottság kedvező véleményét követően.
               
            
                  2.
               
               
                  Az e melléklet B. részének 1. pontjában említett megállapodásokkal kapcsolatos véleménykülönbség esetén a hálózatkezelő és az érintett tagállamok az ügyet döntésre a Bizottság elé terjesztik. A Bizottságnak az 549/2004/EK rendelet 5. cikkének (2) bekezdésében említett eljárásnak megfelelően kell eljárnia.
               
            
                  3.
               
               
                  A megállapodások minimálisan meghatározzák a következőket:
                  
                              a)
                           
                           
                              a működési követelmények értékelésére és fontossági sorrendbe állítására vonatkozó kritériumok;
                           
                        
                              b)
                           
                           
                              az új vagy módosított rádiófrekvencia-kijelölések koordinációjának minimális időtartama;
                           
                        
                              c)
                           
                           
                              mechanizmusok annak biztosítására, hogy a hálózatkezelő és a nemzeti frekvenciagazdálkodási szerv teljesíti a vonatkozó európai uniós szintű teljesítménycélokat;
                           
                        
                              d)
                           
                           
                              a javított frekvenciagazdálkodási eljárások, kritériumok és folyamatok nem befolyásolják hátrányosan az egyéb országok által az ICAO regionális szintű eljárásainak keretében alkalmazott eljárásokat, kritériumokat és folyamatokat;
                           
                        
                              e)
                           
                           
                              követelmények annak biztosítására, hogy az új vagy módosított gazdálkodási megállapodások vonatkozásában a tagállamok megfelelő konzultációt tartanak az összes érintett érdekelt féllel nemzeti és európai szinten.
                           
                        
            
                  4.
               
               
                  A rádiófrekvenciák koordinációjára vonatkozó kezdeti megállapodásoknak teljes összhangban kell állniuk a meglévőkkel. E megállapodások alakulását a nemzeti frekvenciagazdálkodási szervekkel együttműködve kell részletesen meghatározni és az általános költségeket az ésszerűség határain belül csökkenteni kell.
               
            
                  5.
               
               
                  A rádiófrekvenciák stratégiai és taktikai célú használatának a hálózatkezelő munkájában részt nem vevő szomszédos országokkal való koordinációját az ICAO regionális szintű munkamegállapodásai révén kell végrehajtani. Ezáltal a szomszédos országoknak a hálózatkezelő szolgáltatásaihoz való későbbi hozzáférése is lehetővé válhat.
               
            
                  6.
               
               
                  A hálózatkezelő és a nemzeti frekvenciagazdálkodási szervek megállapodnak az európai légiközlekedési hálózat kialakításának és működésének javítását célzó funkció általános prioritásairól. Ezeket a prioritásokat – amelyekről konzultálni kell az érdekelt felekkel – a hálózatstratégiai terv és a hálózatműködtetési terv frekvenciára vonatkozó részének formájában kell dokumentálni. A fontossági sorrend különösen a meghatározott sávokat, területeket és szolgáltatásokat veszi figyelembe.
               
            
                  7.
               
               
                  A tagállamok biztosítják, hogy a repülési frekvenciasávok katonai használatát megfelelően koordinálják a hálózatkezelővel és a nemzeti frekvenciagazdálkodási szervvel.
               
            
   
      III. MELLÉKLET
      
         A VÁLASZJELADÓKÓD-FUNKCIÓ
      
      A.   RÉSZ
      
         A válaszjeladókód-funkcióra vonatkozó követelmények
      
      
                  1.
               
               
                  Az e funkcióval kapcsolatos célkitűzések a következők:
                  
                              a)
                           
                           
                              a kódkiosztási folyamat biztosságának javítása azáltal, hogy egyértelmű szerepet és felelősségi kört kap valamennyi érintett érdekelt fél, miközben a kódkiosztás meghatározásának középpontjában az általános hálózati teljesítmény áll;
                           
                        
                              b)
                           
                           
                              a kódkiosztások és az aktuális kódhasználat átláthatóságának fokozása, amely lehetővé teszi az általános hálózati hatékonyság jobb értékelését;
                           
                        
                              c)
                           
                           
                              jobb végrehajtást és felügyeletet lehetővé tévő szabályozási alap biztosítása a szabályozásba való beillesztés révén.
                           
                        
            
                  2.
               
               
                  Az SSR válaszjeladó-kódokat a hálózatkezelő révén kell kiosztani a tagállamok és a léginavigációs szolgáltatók számára olyan módon, hogy az optimalizálja azok biztonságos és hatékony elosztását a következőkre tekintettel:
                  
                              a)
                           
                           
                              valamennyi operatív érdekelt fél működési követelményei;
                           
                        
                              b)
                           
                           
                              az aktuális és a várható légiforgalmi szint;
                           
                        
                              c)
                           
                           
                              az SSR válaszjeladó-kódoknak az ICAO európai régióra vonatkozó regionális léginavigációs tervének létesítmények és szolgáltatások megvalósítására vonatkozó dokumentuma és más útmutató dokumentumok vonatkozó rendelkezéseivel összhangban álló használata.
                           
                        
            
                  3.
               
               
                  Az SSR válaszjeladó-kódoknak e az 1. cikk (3) bekezdése szerinti légtérben való teljes és aktuális kiosztását leíró SSR válaszjeladókód-kiosztási listát mindig a hálózatkezelő bocsátja a tagállamok, a léginavigációs szolgáltatók és harmadik országok rendelkezésére.
               
            
                  4.
               
               
                  Az SSR válaszjeladó-kódok kiosztási követelményeinek megállapítását, értékelését és koordinálását célzó hivatalos folyamatot a hálózatkezelő hajtja végre, tekintettel az SSR válaszjeladó-kódok összes kérelmezett polgári és katonai felhasználására.
               
            
                  5.
               
               
                  A 4. pontban meghatározott hivatalos folyamat minimálisan magában foglalja a következő tevékenységek teljesítésére vonatkozóan elfogadott vonatkozó eljárásokat, időtartamokat és teljesítménycélokat:
                  
                              a)
                           
                           
                              SSR válaszjeladó-kódok kiosztása iránti kérelmek benyújtása;
                           
                        
                              b)
                           
                           
                              SSR válaszjeladó-kódok kiosztásának értékelése;
                           
                        
                              c)
                           
                           
                              SSR válaszjeladó-kódok kiosztása tekintetében javasolt módosítás koordinációja a tagállamokkal és harmadik országokkal a B. részben meghatározott követelményeknek megfelelően;
                           
                        
                              d)
                           
                           
                              az SSR válaszjeladó-kódok kiosztásának és az új igényeknek a rendszeres ellenőrzése a helyzet optimalizálása céljából, ideértve a meglévő kódkiosztások újbóli kiosztását;
                           
                        
                              e)
                           
                           
                              a 3. pontban meghatározott általános SSR válaszjeladókód-kiosztási lista rendszeres módosítása, jóváhagyása és terjesztése;
                           
                        
                              f)
                           
                           
                              SSR válaszjeladókód-kijelölések közötti váratlan ellentmondásokra vonatkozó értesítés, értékelés és állásfoglalás;
                           
                        
                              g)
                           
                           
                              SSR válaszjeladó-kódok kódszinkronizálási ellenőrzések során felfedezett helytelen kijelöléseire vonatkozó értesítés, értékelés és állásfoglalás;
                           
                        
                              h)
                           
                           
                              SSR válaszjeladókód-kijelölések váratlan hiányosságaira vonatkozó értesítés, értékelés és állásfoglalás;
                           
                        
                              i)
                           
                           
                              adat és információszolgáltatás a C. részben meghatározott követelményekkel összhangban.
                           
                        
            
                  6.
               
               
                  A 4. pontban meghatározott folyamat keretében kapott SSR válaszjeladó-kód kiosztására vonatkozó kérelmeket a hálózatkezelő ellenőrzi a folyamat formai és adatkonvenciós, hiánytalansági, pontossági, aktualitási és indokolási követelményeinek való megfelelés szempontjából.
               
            
                  7.
               
               
                  A tagállamok biztosítják, hogy az SSR válaszjeladó-kódokat a 3. pont szerinti SSR válaszjeladókód-kiosztási listának megfelelően osztják ki a légi járművek számára.
               
            
                  8.
               
               
                  A hálózatkezelő az SSR válaszjeladó-kódok általános légi közlekedés számára történő automatikus kijelölését végző központi SSR válaszjeladókód-kijelölési és -kezelési rendszert működtethet a tagállamok és a léginavigációs szolgáltatók nevében.
               
            
                  9.
               
               
                  Az SSR válaszjeladó-kódok tagállamok és léginavigációs szolgáltatók általi tényleges használatának rendszeres értékelését és vizsgálatát szolgáló eljárásokat és eszközöket a hálózatkezelő valósítja meg.
               
            
                  10.
               
               
                  A hálózatkezelő, a tagállamok és a léginavigációs szolgáltatók megegyeznek azokról a tervekről és eljárásokról, amelyek a jövőbeli SSR válaszjeladó-kódok követelményeinek rendszeres elemzését és meghatározását segítik. Ez az elemzés magában foglalja az SSR válaszjeladó-kódok kiosztásában várható hiányosságok által okozott lehetséges teljesítményhatások meghatározását.
               
            
                  11.
               
               
                  Ki kell dolgozni és rendszeresen frissíteni kell olyan működési kézikönyveket, amelyek a hálózati funkciók e rendelet követelményeinek megfelelő ellátásának lehetővé tételéhez szükséges utasításokat és információkat tartalmaznak. Ezeket a működési kézikönyveket a megfelelő minőségirányítási és dokumentumkezelési folyamatokkal összhangban kell terjeszteni és frissíteni.
               
            B.   RÉSZ
      
         Az egyedi konzultációs mechanizmusra vonatkozó követelmények
      
      
                  1.
               
               
                  A részletes SSR válaszjeladókód-kiosztási rendelkezésekre vonatozó koordináció és konzultáció kijelölt mechanizmusát a hálózatkezelő hozza létre, aki:
                  
                              a)
                           
                           
                              biztosítja, hogy az SSR válaszjeladó-kódok harmadik országokban való használatából eredő hatást figyelembe veszik az ICAO európai régióra vonatkozó regionális léginavigációs tervének létesítmények és szolgáltatások megvalósítására vonatkozó dokumentuma vonatkozó rendelkezéseiben megállapított SSR válaszjeladó-kódokkal való gazdálkodás munkamegállapodásaiban való részvétel révén;
                           
                        
                              b)
                           
                           
                              biztosítja, hogy az A. rész 3. pontjában meghatározott SSR válaszjeladókód-kiosztási lista összhangban áll az ICAO európai régióra vonatkozó regionális léginavigációs tervének létesítmények és szolgáltatások megvalósítására vonatkozó dokumentuma vonatkozó rendelkezéseiben megállapított kódkezelési tervvel;
                           
                        
                              c)
                           
                           
                              követelményeket állapít meg annak biztosítására, hogy az új vagy módosított SSR válaszjeladó-kódok kezelésére vonatkozó megállapodások tekintetében az érdekelt tagállamokkal megfelelő konzultációt folytassanak;
                           
                        
                              d)
                           
                           
                              követelményeket állapít meg annak biztosítására, hogy az új vagy módosított SSR válaszjeladó-kódok kezelésére vonatkozó megállapodások tekintetében a tagállamok nemzeti szinten megfelelő konzultációt folytassanak az összes érdekelt féllel;
                           
                        
                              e)
                           
                           
                              biztosítja, hogy az SSR válaszjeladó-kódok stratégiai és taktikai használatának harmadik országokkal folytatott koordinálását végrehajtják az SSR válaszjeladó-kódok kezelésével kapcsolatos azon munkamegállapodások keretében, amelyeket az ICAO európai régióra vonatkozó regionális léginavigációs tervének létesítmények és szolgáltatások megvalósítására vonatkozó dokumentumának megfelelő rendelkezései állapítanak meg;
                           
                        
                              f)
                           
                           
                              megállapítja az új vagy módosított SSR válaszjeladókód-kijelölési javaslatokra vonatkozó koordináció és konzultáció minimális időtartamait;
                           
                        
                              g)
                           
                           
                              gondoskodik róla, hogy az SSR válaszjeladókód-kiosztási listájának változásai kizárólag a változásban érdekelt tagállamok jóváhagyásával valósulhatnak meg;
                           
                        
                              h)
                           
                           
                              követelményeket állapít meg annak biztosítására, hogy az SSR válaszjeladókód-kiosztási lista változásairól közvetlenül a jóváhagyást követően értesítsék az összes érdekelt felet, az SSR válaszjeladó-kódok katonai hatóságok általi használatára vonatkozó információ közlésére érvényes nemzeti eljárások sérelme nélkül.
                           
                        
            
                  2.
               
               
                  A hálózatkezelő – a nemzeti katonai hatóságokkal együttműködve – gondoskodik arról, hogy megfelelő lépéseket tegyenek annak biztosítására, hogy az SSR válaszjeladó-kódok katonai célú kiosztása és felhasználása ne legyen káros hatással az általános légi forgalom biztonságára és hatékony áramlására.
               
            C.   RÉSZ
      
         Az adatszolgáltatásra vonatkozó követelmények
      
      
                  1.
               
               
                  Az SSR válaszjeladó-kódok új vagy módosított kiosztásai tekintetében benyújtott kérelmeknek meg kell felelniük az A. rész 4. pontjában meghatározott folyamat formai és adatkonvenciós, hiánytalansági, pontossági, aktualitási és indokolási követelményeinek.
               
            
                  2.
               
               
                  A tagállamok – igény szerint – a következő adatokat és információkat nyújtják a hálózatkezelőnek a hálózatkezelő által kitűzött elfogadott időtartamon belül, az SSR válaszjeladó-kódok számára biztosított hálózati funkció segítése céljából:
                  
                              a)
                           
                           
                              a felelősségi körükbe tartozó olyan SSR válaszjeladó-kódok kiosztására és felhasználására vonatkozó naprakész nyilvántartási bejegyzés, amelyre valamilyen biztonsági megkötés vonatkozik az általános légi forgalom céljára nem használt sajátos katonai kódkiosztások teljes közzététele tekintetében;
                           
                        
                              b)
                           
                           
                              indokolás annak bizonyítására, hogy az SSR válaszjeladó-kódok meglévő és kérelmezett kiosztásai legalább a működési követelmények teljesítéséhez elegendőek;
                           
                        
                              c)
                           
                           
                              az SSR válaszjeladó-kódok olyan kiosztására vonatkozó részletek, amelyre már nincs üzemszerűen szükség, és amelyet a hálózaton belüli újbóli kiosztás céljából rendelkezésre lehet bocsátani;
                           
                        
                              d)
                           
                           
                              SSR válaszjeladó-kódok kiosztásának aktuális nem tervezett hiányosságára vonatkozó jelentés;
                           
                        
                              e)
                           
                           
                              a telepítési tervezésben vagy a rendszerek vagy alkotóelemek működési állapotában bekövetkezett változásra vonatkozó részletek, amelyek hatással lehetnek az SSR válaszjeladó-kódok légi közlekedési járatok számára történő kijelölésére.
                           
                        
            
                  3.
               
               
                  A léginavigációs szolgáltatók – igény szerint – a következő adatokat és információkat nyújtják a hálózatkezelőnek a hálózatkezelő által kitűzött elfogadott időtartamon belül, az SSR válaszjeladó-kódok számára biztosított hálózati funkció segítése céljából:
                  
                              a)
                           
                           
                              megerősített taktikai áramlásszervezési rendszer összefüggő pozíciójelentései, amelyek SSR válaszjeladókód-kijelöléseket tartalmaznak a műszeres repülési szabályok szerinti repülést végző általános légiforgalom számára;
                           
                        
                              b)
                           
                           
                              valamely operatív SSR válaszjeladókód-kijelölés által okozott bármilyen tényleges, nem tervezett konfliktusról vagy veszélyről szóló jelentés, beleértve a konfliktus megoldására vonatkozó információt.
                           
                        
            
                  4.
               
               
                  A tagállamok és a léginavigációs szolgáltatók által az SSR válaszjeladókód-kiosztások javasolt módosításainak és az SSR válaszjeladó-kódok kiosztási listája frissítésének koordinációjára adott válaszreakciók minimálisan:
                  
                              a)
                           
                           
                              meghatározzák, hogy várható-e bármiféle konfliktus vagy veszély az SSR válaszjeladókód-kiosztások tekintetében;
                           
                        
                              b)
                           
                           
                              megerősítik, hogy a működési követelményeket vagy a hatékonyságot éri-e káros hatás;
                           
                        
                              c)
                           
                           
                              megerősítik, hogy az SSR válaszjeladókód-kiosztások módosítása végrehajtható az előírt időtartamoknak megfelelően.
                           
                        
            
   
      IV. MELLÉKLET
      
         MINTA A HÁLÓZATSTRATÉGIAI TERVHEZ
      
      A hálózatstratégiai tervet az alábbi tagolás szerint kell elkészíteni:
      1.   BEVEZETŐ
      
                  1.1.
               
               
                  A hálózatstratégiai terv hatálya (területi és időbeli)
               
            
                  1.2.
               
               
                  A terv elkészítése és a jóváhagyási folyamat
               
            2.   ÁLTALÁNOS HÁTTÉR ÉS KÖVETELMÉNYEK
      
                  2.1.
               
               
                  Az aktuális és tervezett hálózati helyzet leírása, beleértve az európai útvonalhálózat-kialakítási funkciót, légiforgalmiáramlás-szervezést, a repülőtereket és a szűkös erőforrásokat
               
            
                  2.2.
               
               
                  A tervidőszakhoz kapcsolódó kihívások és lehetőségek (beleértve a forgalmi igény előrejelzését és világszintű alakulását)
               
            
                  2.3.
               
               
                  A különféle érdekelt felek által kifejezésre juttatott teljesítmény-célkitűzések és üzleti követelmények, valamint az európai uniós szintű teljesítménycélok
               
            3.   STRATÉGIAI JÖVŐKÉP
      
                  3.1.
               
               
                  A hálózat fejlődési stratégiájának leírása, amely révén teljesíteni tudja a kitűzött teljesítménycélokat és az üzleti követelményeket
               
            
                  3.2.
               
               
                  A teljesítményrendszernek való megfelelés
               
            
                  3.3.
               
               
                  Az ATM-főtervnek való megfelelés
               
            4.   STRATÉGIAI CÉLKITŰZÉSEK
      
                  4.1.
               
               
                  A hálózatstratégiai célkitűzések leírása:
                  
                              —
                           
                           
                              a részt vevő operatív érdekelt felek együttműködési szempontjainak figyelembevétele a szerepek és felelősségi körök tekintetében,
                           
                        
                              —
                           
                           
                              annak bemutatása, hogy a stratégiai célkitűzések hogyan vezetnek a követelmények teljesítéséhez,
                           
                        
                              —
                           
                           
                              annak meghatározása, hogy hogyan mérhető az e célkitűzések megvalósítása felé tett előrehaladás,
                           
                        
                              —
                           
                           
                              annak bemutatása, hogy a stratégiai célkitűzések hogyan hatnak az iparágra és más érintett területekre.
                           
                        
            5.   TELJESÍTMÉNYTERVEZÉS
      A teljesítménytervet az alábbi tagolás szerint kell elkészíteni:
      1.   Bevezető
      
                  1.1.
               
               
                  Helyzetismertetés (a terv alkalmazási köre, az érintett funkciók stb.)
               
            
                  1.2.
               
               
                  A referencia-időszakra vonatkozó makrogazdasági forgatókönyv ismertetése, ideértve az általános feltételezéseket (forgalom-előrejelzések stb.)
               
            
                  1.3.
               
               
                  Az érdekeltekkel a teljesítményterv elkészítése kapcsán folytatott konzultációk eredményének ismertetése (a résztvevők által felvetett főbb kérdések és lehetőség szerint a megkötött egyezségek)
               
            2.   Teljesítménycélok hálózatkezelői szinten
      
                  2.1.
               
               
                  A referencia-időszak teljes tartamára vonatkozóan az egyes érintett fő teljesítménymutatókra tett hivatkozással megállapított teljesítménycélok minden egyes érintett kulcsfontosságú teljesítményterületen, ellenőrzési és ösztönzési célból használt éves értékekkel
               
            
                  2.2.
               
               
                  A hálózatkezelői teljesítménycélok európai uniós szintű teljesítménycélokat érintő hozadékának és hatásának leírása és magyarázata
               
            3.   Az egyes funkciók hozadéka
      
                  3.1.
               
               
                  Az egyes teljesítménycélok minden funkció vonatkozásában (légiforgalmiáramlás-szervezés, európai útvonalhálózat-kialakítási funkció, SSR válaszjeladó-kódok, frekvenciák)
               
            4.   Katonai vonatkozás
      
                  4.1.
               
               
                  A terv polgári–katonai vonatkozásainak ismertetése: a kapacitás növelése érdekében alkalmazott rugalmas légtérfelhasználás teljesítményének leírása a katonai műveletek megfelelő szem előtt tartásával, és – szükség esetén – a teljesítményterv mutatóival és céljaival összhangban álló fontosabb teljesítménymutatók és teljesítménycélok feltüntetése
               
            5.   Az érzékenység elemzése és összevetés az előző teljesítménytervvel
      
                  5.1.
               
               
                  Érzékenység a külső feltételek tekintetében
               
            
                  5.2.
               
               
                  Összevetés az előző teljesítménytervvel
               
            6.   A teljesítményterv megvalósítása
      
                  6.1.
               
               
                  A hálózati igazgatótanács által a teljesítménycélok elérése érdekében bevezetett intézkedések ismertetése, amelyek a következők:
                  
                              —
                           
                           
                              a biztonsági tevékenységek és üzleti tervek végrehajtásának biztosítása érdekében bevezetett ellenőrző mechanizmusok,
                           
                        
                              —
                           
                           
                              a teljesítménytervek végrehajtásával kapcsolatos ellenőrző és jelentéstételi intézkedések, ideértve a teljesítménycélok referencia-időszak alatti nem teljesülése esetén a helyzet kezelésére irányuló intézkedéseket.
                           
                        
            6.   STRATÉGIAI TERVEZÉS
      
                  6.1.
               
               
                  A rövid/középtávú tervezés ismertetése:
                  
                              —
                           
                           
                              az egyes stratégiai célkitűzések prioritásai,
                           
                        
                              —
                           
                           
                              az egyes stratégiai célkitűzések végrehajtása a technológia előírt alkalmazása, architektúrát érintő hatás, emberi tényezők, felmerülő költségek, hasznok, valamint a szükséges irányítás, erőforrások és szabályozás tekintetében,
                           
                        
                              —
                           
                           
                              a szükséges operatív érdekelt fél részvétele a terv egyes elemeiben, beleértve szerepeiket és felelősségi köreiket,
                           
                        
                              —
                           
                           
                              a hálózatkezelő elfogadott részvételi szintje az egyes egyedi funkciókat érintő terv egyes elemei végrehajtásának támogatásához.
                           
                        
            
                  6.2.
               
               
                  A hosszú távú tervezés ismertetése:
                  
                              —
                           
                           
                              szándék minden egyes stratégiai célkitűzés teljesítésére a szükséges technológia és a megfelelő K+F szempontok, az architektúrát érintő hatás, az emberi tényezők, a gazdaságossági tanulmány, a szükséges irányítás és szabályozás, valamint e beruházások kapcsolódó biztonsági és gazdasági indoklásai tekintetében,
                           
                        
                              —
                           
                           
                              az operatív érdekelt felek megkívánt részvétele a terv egyes elemeiben, ideértve szerepeiket és felelősségi köreiket.
                           
                        
            7.   KOCKÁZATÉRTÉKELÉS
      
                  7.1.
               
               
                  A terv megvalósításához kapcsolódó kockázatok ismertetése
               
            
                  7.2.
               
               
                  Az ellenőrzési folyamat ismertetése (ideértve a kiindulási célkitűzésektől való lehetséges eltérést)
               
            8.   AJÁNLÁSOK
      
                  8.1.
               
               
                  Az Unió és a tagállamok által a terv megvalósításának elősegítése érdekében meghozandó intézkedések meghatározása
               
            
   
      V. MELLÉKLET
      
         MINTA A HÁLÓZATMŰKÖDTETÉSI TERVHEZ
      
      A hálózatműködtetési tervet a következő általános tagolás szerint kell elkészíteni (ezt a tagolást a különféle egyedi funkciókra és a hálózatműködtetési tervre kell szabni, hogy tükrözze annak gördülő jellegét és a háromtól öt évig tartó, éves, negyedéves, heti és napi időszakokat):
      1.   BEVEZETŐ
      
                  1.1.
               
               
                  A hálózatműködtetési terv hatálya (területi és időbeli)
               
            
                  1.2.
               
               
                  A terv elkészítése és a jóváhagyási folyamat
               
            2.   A HÁLÓZATMŰKÖDTETÉSI TERV, A MŰKÖDÉSI CÉLOK ÉS CÉLKITŰZÉSEK ISMERTETÉSE
      
                  —
               
               
                  a részt vevő operatív érdekelt felek együttműködési szempontjainak figyelembevétele a szerepek és felelősségi körök tekintetében,
               
            
                  —
               
               
                  annak bemutatása, hogy hogyan szabályozzák a működési célokat és célkitűzéseket a hálózatműködtetési terv és a teljesítményszabályozás keretében megállapított egyéb teljesítménycélok taktikai, előtaktikai, rövid távú és középtávú fázisaiban,
               
            
                  —
               
               
                  a tervezési időszakhoz megállapított prioritások és a szükséges erőforrások,
               
            
                  —
               
               
                  a légiforgalmi szolgáltatási iparágat és egyéb érintett területeket érő hatás bemutatása.
               
            3.   ÁLTALÁNOS HÁLÓZATMŰKÖDTETÉSI TERVEZÉSI FOLYAMAT
      
                  —
               
               
                  az általános hálózatműködtetési tervezési folyamat ismertetése,
               
            
                  —
               
               
                  a hálózatműködtetési terv által kialakításra kerülő stratégiai út leírása és a működési teljesítménykövetelményekre és a teljesítményszabályozás keretében megállapított egyéb teljesítménycélokra adott sikeres válaszreakciók felé való haladás,
               
            
                  —
               
               
                  az alkalmazott eszközök és adatok ismertetése.
               
            4.   ÁLTALÁNOS HÁTTÉR ÉS MŰKÖDÉSI KÖVETELMÉNYEK
      
                  4.1.
               
               
                  A régi hálózatműködtetési teljesítmény összefoglaló ismertetése.
               
            
                  4.2.
               
               
                  A terv által érintett időszakhoz kapcsolódó kihívások és lehetőségek.
               
            
                  4.3.
               
               
                  A hálózati forgalmi előrejelzés az 1. és a 2. függeléknek megfelelően, amely magában foglalja a következőket:
                  
                              —
                           
                           
                              hálózati előrejelzés,
                           
                        
                              —
                           
                           
                              a léginavigációs szolgáltató, a funkcionális légtérblokk és az légtérellenőrző központ előrejelzése,
                           
                        
                              —
                           
                           
                              a fő repülőterek előrejelzése,
                           
                        
                              —
                           
                           
                              a forgalmi előrejelzés elemzése, ideértve a forgatókönyvek körét,
                           
                        
                              —
                           
                           
                              a különleges események hatásának elemzése.
                           
                        
            
                  4.4.
               
               
                  Hálózatműködtetési teljesítménykövetelmények, amelyek a következőket foglalják magukban:
                  
                              —
                           
                           
                              az általános hálózatkapacitásra vonatkozó követelmények,
                           
                        
                              —
                           
                           
                              a léginavigációs szolgáltató, a funkcionális légtérblokk és a légtérellenőrző központ kapacitására vonatkozó követelmények,
                           
                        
                              —
                           
                           
                              repülőtéri kapacitás,
                           
                        
                              —
                           
                           
                              a kapacitásra vonatkozó követelmények elemzése,
                           
                        
                              —
                           
                           
                              általános hálózati környezetvédelmi/repüléshatékonysági követelmények,
                           
                        
                              —
                           
                           
                              általános hálózatbiztonsági követelmények,
                           
                        
                              —
                           
                           
                              a hálózatra vonatkozó készenléti követelmények, valamint a szolgáltatások folyamatossága.
                           
                        
            
                  4.5.
               
               
                  A különböző – többek között katonai – érdekelt felek által kifejezésre juttatott működési szükségletek
               
            5.   HÁLÓZATMŰKÖDTETÉSI TELJESÍTMÉNYJAVÍTÁSI TERVEK ÉS LÉPÉSEK HÁLÓZATI SZINTEN
      
                  —
               
               
                  a hálózati szinten várhatóan végrehajtásra kerülő tervek és lépések ismertetése, ideértve a légteret, a szűkös erőforrásokat és a légiforgalmiáramlás-szervezést,
               
            
                  —
               
               
                  az egyes tervek és lépések működtetési teljesítményt érintő hozadékának ismertetése.
               
            6.   MŰKÖDTETÉSI TELJESÍTMÉNYJAVÍTÁSI TERVEK ÉS LÉPÉSEK HELYI SZINTEN
      
                  —
               
               
                  a hálózati szinten várhatóan végrehajtásra kerülő tervek és lépések ismertetése,
               
            
                  —
               
               
                  az egyes tervek és lépések működtetési teljesítményt érintő hozadékának ismertetése,
               
            
                  —
               
               
                  a harmadik országokkal fennálló kapcsolatok és az ICAO-hoz kapcsolódó munka ismertetése.
               
            7.   KÜLÖNLEGES ESEMÉNYEK
      
                  —
               
               
                  a kiemelkedő légiforgalmi szolgáltatási hatással bíró különleges események áttekintése,
               
            
                  —
               
               
                  egyedi különleges események és kezelésük a hálózat szempontjából,
               
            
                  —
               
               
                  fő katonai gyakorlatok.
               
            8.   A KATONAI LÉGTÉRRE VONATKOZÓ KÖVETELMÉNYEK
      
                  8.1.
               
               
                  A fenntartott vagy elkülönített légtérterületekért felelős katonai légiforgalmi szolgáltatók az érintett légtér-gazdálkodási egységen keresztül információkat cserélnek a hálózatkezelővel a nemzeti szabályoknak megfelelően a következők tekintetében:
                  
                              —
                           
                           
                              a légtér rendelkezésre állása: a fenntartott légtér alapértelmezett rendelkezésre állási napjai/ideje,
                           
                        
                              —
                           
                           
                              a fenntartott légtér nem tervezett felhasználása iránti eseti kérések,
                           
                        
                              —
                           
                           
                              a fenntartott légtér polgári felhasználás célokra való rendelkezésre bocsátása, amennyiben nincs rá szükség, minél korábbi értesítéssel.
                           
                        
            9.   A HÁLÓZAT MŰKÖDTETÉSI TELJESÍTMÉNYÉNEK EGYSÉGESÍTETT ELŐREJELZÉSE ÉS ELEMZÉSE
      
                  —
               
               
                  a hálózat, a léginavigációs szolgáltató, a funkcionális légtérblokk valamint a légtérellenőrző központ késések kezelésére és kapacitásra vonatkozó légiforgalmi szolgáltatási céljai és előrejelzése,
               
            
                  —
               
               
                  repülőtér működtetési teljesítmény,
               
            
                  —
               
               
                  hálózati környezetvédelmi/repüléshatékonysági teljesítménycél és előrejelzés,
               
            
                  —
               
               
                  a különleges események hatása,
               
            
                  —
               
               
                  működtetési teljesítménycélok és előrejelzés elemzése.
               
            10.   MŰKÖDÉSI SZŰK KERESZTMETSZETEK ÉS ENYHÍTŐ MEGOLDÁSOK MEGHATÁROZÁSA HÁLÓZATI ÉS HELYI SZINTEN
      
                  —
               
               
                  működési (biztonság, kapacitás, repülési hatékonyság) szűk keresztmetszetek és lehetséges szűk keresztmetszetek, okaik és elfogadott megoldásaik vagy enyhítő lépéseik meghatározása, ideértve az igény-kapacitás egyensúly kialakításának lehetőségeit.
               
            
         1. függelék
         
            Légtérellenőrző központok (ACC)
         
         A hálózatműködtetési terv részletesen ismerteti valamennyi terület légtérellenőrző központját, megadva tervezett működésjavítási intézkedéseiket, az érintett időszakra vonatkozó kilátásokat, a forgalmi előrejelzést, a késések kezelésével kapcsolatos célokat és előrejelzést, a forgalmat érintő jelentős eseményeket, a működési kapcsolattartókat.
         A hálózatkezelő valamennyi légtérellenőrző központ vonatkozásában a következőket veszi figyelembe:
         
                     —
                  
                  
                     forgalmi előrejelzés,
                  
               
                     —
                  
                  
                     az aktuális működtetési teljesítmény elemzése,
                  
               
                     —
                  
                  
                     az elért kapacitás számszerűsített értékelése (referencia-kapacitás),
                  
               
                     —
                  
                  
                     a különféle forgalomalakulási forgatókönyvekhez szükséges kapacitás számszerűsített értékelése (szükséges kapacitásprofil),
                  
               
                     —
                  
                  
                     a légtérellenőrző központi szinten tervezett, léginavigációs szolgáltatók által elfogadott működésjavítási lépések számszerűsített értékelése,
                  
               
                     —
                  
                  
                     késések kezelésével kapcsolatos célok és előrejelzés,
                  
               
                     —
                  
                  
                     a várt működtetési teljesítmény (biztonság, kapacitás, környezetvédelem) elemzése.
                  
               Minden egyes léginavigációs szolgáltató a hálózatkezelőnek a következő, az egyedi légtérellenőrző központi ismertetésbe foglalandó információt biztosítja:
         
                     —
                  
                  
                     késések kezelésével kapcsolatos helyi célok,
                  
               
                     —
                  
                  
                     forgalmi előrejelzés vizsgálata/megerősítése, tekintettel a helyi feltételek ismeretére,
                  
               
                     —
                  
                  
                     a rendelkezésre álló szektorok száma: szektorkonfiguráció/nyitási rendszer idényenként/hét napjaként/napon belüli időpontonként,
                  
               
                     —
                  
                  
                     kapacitások/ellenőrzési értékek az egyes szektorok/forgalommennyiségek esetében konfigurációnként/nyitási rendszerenként,
                  
               
                     —
                  
                  
                     tervezett vagy ismert különleges események, beleértve a dátumokat/időpontokat és a működtetési teljesítményt érintő kapcsolódó hatásokat,
                  
               
                     —
                  
                  
                     tervezett működésjavítási intézkedések részletei, végrehajtási ütemtervük, valamint a kapacitást és/vagy hatékonyságot érintő kapcsolódó negatív/pozitív hatás,
                  
               
                     —
                  
                  
                     a légtérszerkezet és a felhasználás javasolt és megerősített változásainak részletei,
                  
               
                     —
                  
                  
                     további lépések a hálózatkezelő beleegyezésével,
                  
               
                     —
                  
                  
                     légtérellenőrző központi működtetési kapcsolattartási adatok.
                  
               
      
         2. függelék
         
            Repülőterek
         
         A hálózatműködtetési terv részletesen ismerteti valamennyi terület fő európai repülőterét, megadva tervezett működésjavítási intézkedéseiket, az érintett időszakra vonatkozó kilátásokat, a forgalmi és késési előrejelzést, a forgalmat érintő jelentős eseményeket, a működési kapcsolattartókat.
         A hálózatkezelő valamennyi főbb repülőtér vonatkozásában a következőket veszi figyelembe:
         
                     —
                  
                  
                     forgalmi előrejelzés,
                  
               
                     —
                  
                  
                     a várt működtetési teljesítmény (biztonság, kapacitás, környezetvédelem) elemzése.
                  
               A hálózatműködtetési tervben foglalt valamennyi repülőtér a hálózatkezelőnek a következő, az egyedi repülőtéri ismertetésbe foglalandó információt biztosítja:
         
                     —
                  
                  
                     forgalmi előrejelzés vizsgálata/megerősítése, tekintettel a helyi feltételek ismeretére,
                  
               
                     —
                  
                  
                     kifutópálya kapacitás minden egyes kifutópálya konfigurációhoz, aktuális és tervezett érkezésekhez és indulásokhoz,
                  
               
                     —
                  
                  
                     adott esetben a kapacitásjellemzők az éjszakai időszakban, az éjszakai időszak tartama,
                  
               
                     —
                  
                  
                     tervezett működésjavítási intézkedések részletei, végrehajtási ütemtervük, valamint a kapacitást és/vagy hatékonyságot érintő kapcsolódó negatív/pozitív hatás,
                  
               
                     —
                  
                  
                     tervezett vagy ismert különleges események, beleértve a dátumokat/időpontokat és a működtetési teljesítményt érintő kapcsolódó hatásokat,
                  
               
                     —
                  
                  
                     egyéb tervezett kapacitásnövelő tényezők,
                  
               
                     —
                  
                  
                     további lépések a hálózatkezelő beleegyezésével.
                  
               
   
   
      VI. MELLÉKLET
      
         A HÁLÓZATI FUNKCIÓK ÁLTALÁNOS KÖVETELMÉNYEI
      
      1.   SZERVEZETI FELÉPÍTÉS
      A hálózatkezelő olyan felépítés szerint hozza létre és igazgatja szervezetét, hogy az biztosítsa a hálózati funkciók biztonságos ellátását.
      A szervezeti felépítés előírja:
      
                  a)
               
               
                  a kijelölt tisztségviselők, különösen a repülésbiztonsággal, a minőséggel, a védelemmel, és az emberi erőforrásokkal összefüggő funkciókért felelős igazgatási személyzet hatáskörét, kötelezettségeit és felelősségeit;
               
            
                  b)
               
               
                  a szervezet különböző részei és folyamatai között lévő kapcsolatot és a jelentéstétel irányvonalait.
               
            2.   BIZTONSÁG
      A hálózatkezelő biztonsági irányítási rendszert hoz létre, amely kiterjed az általa ellátott valamennyi hálózati funkcióra, az alábbi elveknek megfelelően:
      
                  a)
               
               
                  ismerteti a szervezet biztonsággal kapcsolatos általános filozófiáját és alapelveit az érintett érdekelt feleket a lehető legnagyobb mértékben kielégítő módon (a továbbiakban: a szakpolitika);
               
            
                  b)
               
               
                  megfelelőségi ellenőrző funkciót hoz létre, amely olyan eljárásokat tartalmaz, amelyeket annak ellenőrzésére dolgoztak ki, hogy a funkciók ellátása megfelel-e az alkalmazandó követelményeknek, előírásoknak és eljárásoknak. A megfelelőség ellenőrzése magában foglalja az eredmények felelős vezetők számára történő visszacsatolásának rendszerét, amely szükség esetén biztosítja a kiigazító intézkedések hatékony és kellő időben történő végrehajtását;
               
            
                  c)
               
               
                  kézikönyvek és ellenőrző dokumentumok segítségével bizonyítja az irányítási rendszer működését;
               
            
                  d)
               
               
                  vezetőségi képviselőket jelöl ki a biztonságos és hatékony működési gyakorlatot biztosító eljárásoknak való megfelelés és az eljárások helyességének ellenőrzésére;
               
            
                  e)
               
               
                  elvégzi az irányítási rendszer felülvizsgálatát, és szükség esetén helyreigazító intézkedéseket tesz;
               
            
                  f)
               
               
                  biztosítja a számára kijelölt valamennyi hálózati funkció biztonságos ellátását. Ennek érdekében formális kapcsolódási pontokat hoz létre az érintett érdekelt felekkel, hogy képes legyen a tevékenységeivel járó repülésbiztonsági veszélyek meghatározására, értékelésére és adott esetben a kapcsolódó kockázatok kezelésére;
               
            
                  g)
               
               
                  eljárásokat tartalmaz a biztonság irányítására új funkcionális rendszerek bevezetése vagy a meglévő funkcionális rendszerek módosítása esetén.
               
            3.   VÉDELEM
      A hálózatkezelő védelmi irányítási rendszert hoz létre, amely kiterjed az általa ellátott valamennyi hálózati funkcióra a következő alapelvek szerint. A hálózatkezelő:
      
                  a)
               
               
                  biztosítja a létesítmények és a személyzet védelmét az olyan jogellenes beavatkozás megakadályozása érdekében, amely hatással lehet az általa irányított hálózati funkciók biztonságára;
               
            
                  b)
               
               
                  biztosítja a kapott, létrehozott vagy egyéb módon felhasznált működési adatok védelmét, hogy csak az engedéllyel rendelkezők férhessenek hozzá;
               
            
                  c)
               
               
                  meghatározza a védelmi kockázat értékelésével és csökkentésével, a védelmi ellenőrzéssel és a védelem javításával, a védelmi felülvizsgálatokkal és a tanulságok terjesztésével kapcsolatos eljárásokat;
               
            
                  d)
               
               
                  meghatározza a védelmi előírások megszegésének észlelését és a személyzet megfelelő védelmi figyelmeztetésekkel történő riasztását szolgáló eszközöket;
               
            
                  e)
               
               
                  meghatározza a védelmi előírások megsértéséből fakadó hatások és az újbóli bekövetkezést megelőző helyreállítási lépések és enyhítési eljárások azonosítására szolgáló eszközöket.
               
            4.   MŰKÖDÉSI KÉZIKÖNYVEK
      A hálózatkezelő működésével kapcsolatban működési kézikönyveket hoz létre és vezet naprakészen a működtető személyzet használatára és útmutatás céljából. A hálózatkezelő biztosítja, hogy:
      
                  a)
               
               
                  a működési kézikönyv tartalmazza a működtető személyzet számára a kötelezettségek ellátásához szükséges utasításokat és információkat;
               
            
                  b)
               
               
                  a működési kézikönyv vonatkozó részei elérhetőek legyenek az érintett személyzet számára;
               
            
                  c)
               
               
                  a működtető személyzetet gyorsan értesítsék a működési kézikönyv kötelezettségeiket érintő módosításairól és azok hatálybalépéséről.
               
            5.   SZEMÉLYI FELTÉTELEK
      A hálózatkezelő megfelelően képzett személyzetet alkalmaz, hogy biztosítsa a számára kijelölt hálózati funkciók biztonságos, hatékony, folyamatos és fenntartható ellátását. Ennek érdekében kidolgozza a személyzet képzési politikáját.
      6.   KÉSZENLÉTI TERV
      A hálózatkezelőnek minden általa biztosított funkció vonatkozásában rendelkeznie kell készenléti tervvel az olyan esetekre, amelyek működésének jelentős romlásához vagy megszakításához vezetnek.
      7.   JELENTÉSTÉTELI KÖVETELMÉNYEK
      A 20. cikknek megfelelően a hálózatkezelő tevékenységeiről éves jelentést készít. A jelentés kitér működtetési teljesítményére, valamint – különösen a biztonság terén – a jelentős tevékenységekre és fejlesztésekre.
      Az éves jelentés minimálisan tartalmazza:
      
                  —
               
               
                  a hálózatkezelő által irányított hálózati funkciók teljesítményének értékelését,
               
            
                  —
               
               
                  a hálózatstratégiai tervben megállapított teljesítmény-célkitűzésekhez viszonyított teljesítményt, a hálózatműködtetési tervben megállapított teljesítménymutatók segítségével összevetve a valós teljesítményt a hálózatműködtetési tervvel,
               
            
                  —
               
               
                  a célkitűzésektől való eltérés magyarázatát, valamint a különbségeknek az 549/2004/EK rendelet 11. cikkében említett referencia-időszak alatti megszüntetésére irányuló intézkedések meghatározását,
               
            
                  —
               
               
                  a működés és az infrastruktúra fejlesztéseit,
               
            
                  —
               
               
                  a felhasználókkal és az érdekelt felekkel folytatott hivatalos konzultációs folyamatra vonatkozó információkat,
               
            
                  —
               
               
                  a humánerőforrás-politikára vonatkozó információkat.
               
            8.   MUNKAMÓDSZEREK ÉS ÜZEMELTETÉSI ELJÁRÁSOK
      A hálózatkezelőnek bizonyítania kell, hogy munkamódszerei és üzemeltetési eljárásai összhangban állnak az egyéb uniós jogszabályokkal és különösen a 255/2010/EU rendelettel.